url: =LESSON 5 April 27 – May 3 INNKUAN ADING PILNA KAMMALTE ~ MUC\nLESSON 5 April 27 – May 3 INNKUAN ADING PILNA KAMMALTE\nAdmin 4:04:00 PM Articles, Sabbath School Lesson\nLESSON 5 April 27 – May 3\nINNKUAN ADING PILNA KAMMALTE\nTu Kaal Sung Sim Ding: Pau. 5:3 – 14; 13:22; 14: 26; 17:22; 23: 13; 31: 10-13; Matt. 19:5; 1Kor. 7: 3, 4.\nKAMNGAH: “Na lungsim khempeuh tawh TOPA muang inla, nangma theihna suang kei in. Na hihna khempeuhah Amah phawk in. Tua hileh lampi man hong lak ding hi” (Paunak 3: 5, 6).\nI suah khit ciangin innkuan sung kizopna kilamdang hi mah taleh, naungek, naupang, nungak, tangval a kipan uham dongin mi khempeuh in nulepa sung panin i piang hi. Mi kimkhat in ama innkuanpih sim loh sanggam, ulenau nei lo hi. Mihing in bang dinmun tawh a nungta zongin Paunak in nunna zia ding, thuhilhna, thudotna leh thu tampi hong hilh hi. Innkuan sung kizopna zia ding tampi hong hilh hi. Pasian zahtak nulepa in tate adingin etteh hoih hi. Nulepa in mundangah sangkah, nasem a tate tungah laikhakin thuhilh a neih zel theih mah bangun Paunak sungah pa in ta a thuhilhnate kimu hi. “Ka ta aw, na pa’ hong thuhilhna hoihtakin zui inla, na nu’hong thugente ngai in” (Pau. 1:8). Thuhilhkikna sungah zong nulepa in tate thuhilh ding thu pia hi. Pa in tate a hilhna tungtawnin vantung Pa Pasian in Amah a um mite a hong hilhna thu za thei hi.\nA Thuman Numei It In\nPau. 5: 3-14 sungah numei leh pasal mawhna hangin buai-na, gimnate kigelh hi. ___________________________________________________ ___________________________________________________\nZi, pasal in midang tawh numei leh pasal mawhna bawl lo ding hi. Tangval, nungak in zong tua bang mawhna bawl lo ding hi. Paunak sungah pasal thuhilhna tam zaw a, Solomon sungah numei thuhilhna tam zaw hi (Solomon 4: 12- 15). Tua bang mawhna a bawl mite in siatna, gimna lianpi thuak ding hi. Tua bang numei pasal mawhna in itna taktak siksan hi lo ahih manin itna kip kici thei lo hi. Tua bangin mawhna sung a nungta mite in pumpi gimna thuakin, a neihsate bei ding a, lunggimna tawh kidim uh hi. Tua bangin a nungta dingin a khentat mite in Pasian thukhenna thuak ding uh hi.\nZi leh pasal kikal nopsakna in mihingte tungah Pasian in a hong piak thupha lian mahmah khat hi. Tua bang nopna zi le pasal kikaal sung bekah zat dingin Pasian in a hong piak ahi hi (Matt. 19:5; 1Kor. 7: 3, 4; Heb. 13: 4). Paunak sungah nunna pia tuiluang tawh gentehin tua bang nopna pulaak hi. Zi le pasal kikaalah cihtaklohna a om ciangin siatna hong tung hi. “Na khangno lai na tenpih na zi” cih kammal in (Pau. 5:18), zi le pasal in teek khin uh hi mah taleh tatsat lo-in tua itna tawh nungta thei hi. “A it huai a ngaih baangin ngaihsun den inla, a ngaih banana tawh lungkim in” (Pau. 5:19), ci hi.\nMawhna tawh kidim mihing in zi le pasal kikaal sungah Pasian’ deihna tawh kituak lo siatna sung a nungta mi tampi om hi. Pasian in mihing sungah ngaihsut theihna, thutheihna hong piak mah bangin mimal khat ciat in ama deihtelna bangin nungta hi. Numei pasal kikaal zia-etna khempeuh a do lo mi in tua bang siatna sung nungta hi. Pasian’ hong geelsak bangin a nungta dingin a khentat mi in tua bang siatna pelh ding hi. Pasian’ hong geelsak bangin a nungta zi le pasal in, siatna a pelh hi bek lo-in, thupha ngah zi le pasal suak uh hi.\nBangci bangin zi leh pasal kikaal buai-na nei nupa-te in nupa nuam a suah nadingun huh thei ding na hiam?\nPa-Te Tungah Thuhilhna\nA nuai-a Lai Siangtho munte in pa/pasal tawh kisai bang hong hilh hiam?\nPau. 13: 22; 27: 23, 24 ____________________________________\nPau. 14:26 _____________________________________________\nPau. 15:1, 18; 16: 32 ______________________________________\nPau. 15:27 _____________________________________________\nPau. 29: 17 ______________________________________________\nPa/pasal in tate tungah huzaap lianpi nei hi. Ama nunna zui-in tate zong nungta hi. Tate in pa-te tungah lametna lianpi nei uh hi. Pa in tate makaihin, huh, panpih, etteh dingin tate in lamen uh hi. Paunak in innkuan sungah a pil, innkuan sung a kem pa/pasal manphatna pulaak hi. “Thuman lo tawh sum ngahna in innkuan lungkhamsak hi” (Pau. 15:27). Pa/pasal in nasep tuamtuamte sangin a innkuan masak pen ding hi. Pasian a zahtak pasal in lungduai kisin ding a, amah leh amah a ki-uk zo mi hi dingin a hanciam mi hi. Ama tungah tate kingakna thu theitel hi. Tate limtak makaih, pantah, seek thei hi. Ahi zongin tate’ deihtel theihna susia lo hi. Pasian tungah a ki-ap pasal in Pasian’ deih bangin nungta ding lunggulhna nei-in, Ama itna ki-uksak hi. Lai Siangtho siksanin tate makaih hi; thuman thutak sungah tate khansuah hi.\nA tawpkhakna-ah tate in nu a it dingun pa in a hilh ding thupi mahmah hi. Pasal in a zi tungah citakin, itna a neih tawntung ciangin, tua in tate in picing a suah dongin huzaap lianpi nei hi. Paunak hong hilh thute in – Pasian tungah cihtakna, zi le pasal/nupa, innkuan sungah cihtakna in mimal hi taleh kimlepaam khuasak nadingin kisam mahmah hi. Sepna khempeuh matutna in mimal tungah kinga hi. Mawh zolna – numei pasal omkhopna, thadahna, hauhna cihte om hi mah taleh a pil pasal leh zi in khentatna hoih a neih nadingun Pasian tungah kinga uh hi.\nKoi bangin nunna zia hoih thuguipite hong hilh hiam? Koi bangin tate a kipan mite tungah a hoih hi taleh a sia hi taleh huzaap om hiam? Bangci bangin gamtat lukhek kidawm siam ding na hiam?\nItna Tawh Puahpha\nTate thuhilhna leh kiseekna in thupi hi (Pau. 10:17; 23:13, 14; 29:1. Nulepa in tate seek kul a, gamtat hoihlo zongsatna hoih lote kipuahphat ding kisam hi; gamtat hoih lo-te tai-in, thumang lote tai-hilh kul hi. Innkuan sungah tate tai-hilh tawh kisai Pasian deihna in bang hi ding hiam? Paunak sungah hong hilh bangin, tua bangin kihilhnate in mailamah tate in hoih tak a nuntak nadinguh deihna hi (Pau. 19:18). Pasian a zahtak nulepa in tate in siatna tawh kidim ahihna uh theitel uh hi. Khrih vangliatna bek in siatna sung pan hong puahpha thei hi (Ellen G. White, Education, 29). Khristian innkuan khempeuh in tate pantah ding banah Pasian kiangah tate tunpih ding nasep masuan nei hi.\nSingkungno khat zuun kul hi. Khrih in a nungzuite a taihilh ciangin, gim piak ding deihna leh ama thuneihna pulaak hi lo-in, a nunna uh kipuahin hotkhiatna sung a lut nading uh deihna hi. Itna nei nulepa in siatna vangliatna thei-in Khrih kiangah tate makaih ding kisam hi. Itna tawh kidim nulepa in hehpihna siksanin khialhna, siatnate puahpha-in, tate a neu tung pan mahun zuun ding uh hi. Singkungno khat hoih takin puah a kul mah bangin tate zong picingin, khangto-in Pasian a muantheih matengun vantung huhna tawh mapangin tate pantah ding kisam hi.\nPau. 13:24; 23: 13, 14 in nulepa bang hong hilh hiam?\nLai Siangtho sungah tate thuhilhna dingin ciangduai tawh sat cih thupiak tampi kimu lo hi. Ciangduai in kimakaihna limcing hi. Vantung Tuucing Pa in a Tuute a makaihna-ah ciang zang hi (Late 23: 4). Ciangduai in tate tawh kizopna-ah lungduai-na, tatsat lo-in makaihna, kizopna hoih, kilawmtatna limcing hi (Thkna. 11: 18, 19). Tate in nulepa thuhilhna, seekna a thuak uh ciangin amau hoih nading a nuntakna hotkhiat nading ahihlam a phawktheih nadingun tate in ka nu ka pa in hong it hi, hong deihsak hi, cih lungsim a neih ding uh kisam hi (Pau. 13:24).\nTate in nulepa taihilhna, seekna a telkhialh uh ciangin koi bangin nulepa in tate tawh kizopna hoih nei thei kik ding hiam?\nKhatguak Tangteen A Hoih Zaw Nuntakna Hiam?\nPaunak sungah nupa kikaal, innkuan sung lemlohna tuamtuam tawh kisai a pulaak thute khat veivei ciangin nuihzakna piangsak thei hi. Tua bang thute in bang sukha hiam? Pau. 21:9, 19; 27: 15, 16.\nPaunak in khatlekhat kizopna tampi hong hilh hi. Tua thute in muibun mahmah hi. Gentehna-in dahna in lungkham mite kiangah lasakna tawh kibang hi, ci hi (Pau. 25:20). “mi khat in a vengpa zingkhangpi in aw ngaihtak tawh thupha a piakleh a hamsiatin kisang ding hi” (Pau. 27:14). Hihte siksanin hehna tawh kidim zi khat in pasal tungah bulh ding hi. Zi bek hi lo-in pasal in zong innkuan sung siatna tun hi. Caiaphas leh Annas innkuan sung ngaihsun in.\nA lungdam lungtang in inn sung nuamsak hi. Nuihna in mihing kizopna nuamsak hi. Nuihna in lungzinna, lunggimna tawldamsak hi. “Lungdamna in zatui hoih khat hi-in, ahih hangin lungkhamna in guhtui teepkang hi” (Pau. 17: 22). Nuihna in hehna, lungzinna thengsak thei hi. Ahi zongin thulian, vai thupi-ah ciamnuih hoih lo hi.\nNatna in damlohna khat pulaak hi. Kitot kiselna, lungdam theih lohna, phun phun cihte in innkuan sung hi taleh mihing khatlekhat kizopna susia hi. Tua bang hamsat thuak mi in midang tawh kizop ding hamsa-in ngaihsun hi. Tua bang ngaihsutna kihemkhia hileh kizopna hoih om kik thei hi. Innkuan sung hi taleh mihing khatlekhat kizopna-ah Topa a itna uh siksan hileh, amaute kisapna huh thei-in kizopna hoih hong om ding a, hehna, thangpaihna cihte bei ding hi.\nBang hangin innkuan sungah nuihna thupi hiam? Koi bangin nuihna in siatna piangsak thei-in, koi bangin a hoihlam a zang thei ding i hiam?\nHauhna Taktak Tawh Kidim Numei\nPaunak tawpna-ah a pil numei thu kigelh hi. A pil numei nunzia bang kigelh hiam? Pau. 31: 10-31. ___________________________________________________ ___________________________________________________\nLakam tawh kigelh a pil numei thu ciapteh huai hi. Hebrew laimal 22 pha-in Pau. 31: 10 31 in laigual kipatna khat ciat in tua Hebrew laimal 22 khat ciat tawh kipan hi. Tua bangin numei pil kipulaak kammalte in mimal khat ading banah mi buppi adingin mannei hi. Nupa hoih tawh kisai Rabbi in “pasal adingin inn nuam in a zi hi” ci hi. “Zi hoih in a pasal minthanna leh lungdamna hi a, a pasal a maizumsak zi in a pasal adingin a dam theilo guh natna tawh kibang hi” (Pau. 12:4). Paunak a tawpna-ah a pil numei ii nunzia kigelh hi: puansilh bawl, inn le lo nei, lo kho, inn sung nasep, sum zeek siamna nei hi. Innkuan sung limtak kem hi. A innkuanpihte in it-in pahtawi uh hi.\nNumei khempeuh in tua bang hoihna nei lo hi. Pasalte in tua bang hoihna siksanin zi-te tehna-in zang lo ding hi. Paunak in zi hi taleh pasal ading hi taleh nupa khat in neih ding a kilawm thute hong hilh hi zaw hi. Muanhuai-na, hehpihna, belhtaakcinna, cihtakna, hahkatna cihte nuntakpih ding hi. Tua bangin nuntak zawhna ding lampi in Topa kihtakna hi (Pau. 31:30).\n“Zi hoih, a nampi gamtat zi (Pau. 31:10) in hauhna, hatna, sepzawhna pulaak hi. “Zi hoih” cih kammal Late 62: 10 ah hauhna ci-in kizang a, Joshua in “galhangte” ci-in pulaak hi (Joshua 1:14). Boaz in Ruth pen numei gina ci-in pulaak hi (Ruth 3: 11). Pau. 31:10 in a zat hauhna cih kammal in thu tampi huam hi. Hauhna man in gamtat zia le tong, cihtakna, Topa zahtakna hi. Suangmanpha in tua hauhna lei zo lo hi.\nA pil numei kua-te in na nunna zia hong huzaap uh hiam? Koi bangin Pasian a zahtak numei, a manpha numei, numei hoih na pulaak ding hiam?\nNgaihsutbeh Ding: Vantung mitsuan in. “Khristian thu-um mite in a lungsim limtakin a kep ding kisam hi. Pasian thu ngaihsutna nei-in biakpiakna-ah nuamsakna a neih ding uh kisam hi. Mi tampi in Pasian thu ngaihsun ding, thungen ding, Lai Siangtho sim ding thadah uh hi. Tua bangin Pasian tawh kizopna-in hun zat ding hunte a mawkbei-in ngaihsun uh hi. Pasian deihna bangin a nungta mi in na khempeuhah vantung gam masak hi. Tua bangin vantung mitsuan in a nungta mi in a sepna khempeuhah thupha om ding a, a masuan tangtun ding hi. Vantung thute ngaihsun dingin i lungsim kiseek kul a, tua dingin hanciamna, nuntakna khempeuh piak ding kisam hi….. Eite in vantung thu-ah i khangcing zo nai kei hi. Eph. 4:13. Ellen G. White, The SDA Bible Commentary, vol. 3., 1157.\n1. Khristian mi tampi in kipawl khopna tuamtuam (support group network) tungtawnin zia-etna zo thei uh hi. Hih bangin kipawlnate in bangci-in thunget hun, Lai Siangtho sim hun, Kha Siangtho tungah kinga ding a khangsak hiam? Khat veivei ciangin zongsatna hoih lo a kipan zia-etna khat zawh nadingin makaihna, huhna (professional help) kisap hun om hi lo hiam?\n2. Wednesday ni-a dotna sim kik in. Na dawnkikna in bang pulaak hiam? Pasian in a lamdang thupha tampi hong pia-in, koi bangin nuihna, lungdamna cihte in siatna suak thei hiam?\n3. Pau. 31 sung a tawh kituak lo tuhun mihing nunna zia in numei liansak hiam? Koi bangin a hoih lo nate panin kidal ding na hiam?\n4. A huampi-in innkuan tawh kisai Lai Siangtho tawh kituak lo tulai mihing khuasakzia bangte hiam? Lai Siangtho tawh kituak pupa ngei-na zuih huai a om hiam? Koi bangin tuate in innkuan kipsak hiam?


timestamp: atn

url: =Zoro - Mascot MASCOT IMAGE MILANO Latzhose khaki/marine Gr. 90C68 | Z00207564\n> MASCOT IMAGE MILANO Latzhose khaki/marine Gr. 90C68\nMASCOT IMAGE MILANO Latzhose khaki/marine Gr. 90C68\nArtikelnummer: Z00207564 EAN: 5708628169387 Herstellernummer: 00969-430-51-90C68 MASCOT IMAGE MILANO Latzhose khaki/marine Gr. 90C68


url: =Download the Lean Canvas Template in Word (DOCX) - Neos Chronos\nDownload the Lean Canvas in Word (DOCX).\nFile: lean-canvas.docx. Author: Ash Maurya. Type: Template. Format: Word (DOCX)


url: =Thuthak tomkim ~ The Tedim Post (31 Aug) :: ZOMI DAILY\nposted on 31 August 2020 at 9:51 pm Lomkholna: Myanmar, News, TedimPost, Zomi\nNews In Brief: Thuthak tomkim ~ The Tedim Post (31 Aug)\nTonzang Township, Cikha khuapi, India gam pan hong ciah khempeuh aki koihna Quarantine Center ading Zomi Covid-19 Response Committe(ZCRC) in MMK 300,000 val man van leh nate August 30, 2020 ni-in piak khiatna nei uh hi, cih thu kiza hi.\n2019-2020 hun sungin Political Partyte lak pan facebook ading sum tam a zang penpen nga om hi, ci-in Irrawaddy News in a kankhiatna uh pulak uh hi. USDP in US dollar 3,100, UBP in dollar 600, PPP in dollar 500, CNLD in dollar 200 leh NLD in dollar 100 cih bangin zang uh hi, cih pulak khia uh hi.\n2020 kiteelpi ah Myanmar gambup a dem ding mimal vekpi gawm pen 6,800 val hi, cih thu kiza hi. Shan State pan a dem ding mimal 1,000 val tawh a tam penpen na mun hi in Yangon Division pan mimal 900 val tawh anih na ah om hi.\nCOVID-19 natna hun sung tengin kumpi lam pan kha khat meisap unit 150 ta hong maapna uh tungtawn in Myanmar gamah innkuan 3,400,000 bangin meisap noptuam pih uh hi, ci-in August 28, 2020 ni-in Union Minister U Win Khine in gen hi.\nUSA gam Lousiana State leh Texas State ah Hurricane huihpi nunna hangin mi 14 in sihlawh in inn tein 5 val ah mei kisia ci hi.\nUSA in Wechat Application zatloh ding khamna aneih leh China(Sen) mipite in zong Apple bawl iphone cihte ka zang kei ding uh hi, ci-in China thunei ten gen uh hi.\nAugust 30, 2020 ni Leitung bupah Covid-19 natna ngah Tein 250 val(25,057,670), asi Tein 8 val (843,826) leh adam kik Tein 160 val (16,470,973) phata hi.\nAugust 29, 2020 ni-in Arsenal team in Liverpool team te zo in FA Community Shield ngah uh hi. Arsenal team te adingin Community Shield 16 vei a ngahna uh ahih banah Manchester United zomah Community Shield tamvei angah pen team zong ahi uh hi. Source : 7day news, , RFA, Eleven Media, The Myanmar Times, Irrawady News. Thukai khawm : Lia Lu Lun, Lia Shang Shang.\nPrevious: ZYA le ZCRC zinna Report ~ Lian Tuang\nNext: US ah Covid-19 Cases 6 million cingta


url: =ZAM Thupuak :: 23 August 2015 :: ZOMI DAILY\nposted on 23 August 2015 at 12:34 am Lomkholna: News, Newsletter, Refugee, ZAM, Zomi\nResettlement Support Center (RSC) uliante ZAM zumah hong hawhna\nGeelnasa om mah bangin 18 August 2015 nai 9:30am-01:30pm ciang RSC zumpi panin ulian te 2 hong paithei uh hi. RSC in nasep zia teng hong gen khit ciangin mimal in thudotna kipan to pah hi. Thu dong mimal 107 lungduai takin mimal dotnate hoihtak in ciapteh sak uh hi. RSC te sep le bawl bulpi pen ahih leh gambeelte USA ah manngetloh a puak ahi hi. Adang gamte tawh kisailo hi.\nRSC thudotna aDHS thudotna\nIOM pan sisitna aCO pan thusinna\nIOM pan vanleng ticket cih bangin a dawldawl in USA tun theihna na kisem to khawm ahi hi.\nKha khat in mi 1200-1500 RSC thudotna ki neiden hi. RSC pan hong kisap ciangin na phone tawh hong kisam ahih mah bangin na phone na laih leh RSC leh UN ah hong zasak pah un. Akawmkal ah zi/pasal/ta nei, zato lum cih bang thu tuamtuam a om leh hong zasak hamtang un.\nMin kitaih na hang a UN tungsuk kikte pen UN panin na daan uh a bei khit ciangin pawlkhat RSC hong puakto kik a ahi zongin kisam thei nailo hi. USA ten khat vei hong sitpha kikin aman siang ciangin sawtlo in hong kisam kik thei pan ding hi. Lungduai takin nangak lai un.\nUSA a om na sanggam, tanau leh lawmte omna kipia thei na lenna ding thusinna hong kisap mateng kipia thei hi. Ahoih pen ah bel RSC na phi ni piapah le teh hoih pen hi. USA a om na meltheih te’n sum le pai bangmah piak kullo hi.\nRSC na phi ciangin <https://casi.rescue.org> tung tawnin na dinmun ettheihna ding password hong kipia ding a tua pan ki enthei den hi.\nP3 vai tawh kisai in USA ah atungsa innkuanpih nei ten nu le pa sanggam zi/pasal nei nailo kum 21 nuaisiah sapna ahi hi. Kum 21 aval khit leh kisam thei nawnlo a, ahih zongin P3 na siauh cillai in kum 21 a phak nai kei leh kingah lai ci uh hi. Zi/pasal neikhinsa ahih leh kisam thei nawnlo hi.\nP3 pai zia pen form fill up khit ciangin DNA kisit in tua panin DHS ah cih bangin abanban in paitoto hi. P3 tawh siau dingte pen UN card neihkul seselo ci leuleu hi.\nAtawmpen kha khat teh khat vei dawpden ding hoih ci uh hi. Email or lai nong khak uh ciangin na Min, na Card No. leh na Phone No. hong kitel sak mahmah un. Na khak zawh kal 3 sungin thu hong ki zasak kik ding hi.\nLaikhakna ding Email : <KLinquiries@rescue.org>\nPhone hona ding : 03 2141 5846\nZuau gente ki pulakna : USRAPFraud@rescue.org\n16-21 August kikal apia teng\nRestoran Mun Wah Hokken Mee (ZAM zum nuai) 50\nNang Khan Gin 50\nNgalzang Khua Kipawlna 200\nMalaysia Laipian Pasian Pawlpi 700\nTuimang Innkuan Malayisa 200\nCingpikot @ Keeizang Khua Kipawlna 200\nMega Chinese Methodist Church 5,000\nShalom Christian Fellowship 2,642\nKhual Lian Kap (Bapi) 80\nPau Thawn Lal (Haupi) 100\nSungai Long Bethel Christian Fellowship 1,262\nMawi Nu (Mal Suangzang) 100\nSing Khan Suan (Thangsan) 60\nKhai Khan (Kapteel) 20\nLailui Khua Kipawlna 300\nKansau Innkuan Malaysia 350\nKai Khen Dongh te nupa (Lailo) 100\nRo Lawm Thang (Darkhai) 10\nZomi Singunau Kipawlna 200\nCing Lam Mang (Mualnuam) 200\nNang Sian Khual 50\nZion UPC Kepong 200\nZomi Ebenezer Malaysia 1,607\nInternational Zomi Christian Church 1,000\nNang Sian Hau (Tungtuang) 100\nManna Zomi Christian Church (MZCC) 3,725\nSelbung Khua Kipawlna 100\nKhai Lian Tuang (Saizang) 250\nMang Sawm Dal (Lailo) 30\nPau Ngaih Lian (Lailo) 30\nCin Khan Sum (Lailo) 30\nGo Khan Lal (Cikha) 200\nLian Khan Pau te innkuan (Cikha) 100\nKam Min Thang te innkuan (Cikha) 100\nTuan Khan Khup (Cikha) 100\nPau Thawn Siam (Cikha) 50\nDim Zam Niang ((Cikha) 50\nTuan Sawm Tuang te innkuan (Cikha) 100\nCikha Khua Kipawlna 200\nVung Khan Cin (Thalmual) 50\nZomi Christian Fellowship (Bukit Tinggi) 1,462\nThalmual Innkuan Malaysia 200\nZomi Christian Fellowship (Kajang) 500\nMualnuam Khua Kipawlna 100\nBandar Bahru Permas Jaya, Jahor Bahru 505\nZion UPC Mission Home cell 100\nCingnu + Haupi (Suangzang) 200\nTuni ciangciang hunna RM35,378 kingah khinta hi.\nInnlam ciah ding buaipih teng:\nThang Kap Khai (Buanman), Deih Cin Thang (Kansauzang), Pau Lawh Nuam (Zozaang), Khan Za Vang (Sezang), Thang Za Cin (Sezang), Pau Sian Khan (Sezang), Thang Tul Khai (Sezang) leh Thawng Khen Thang (Sezang) te Kawlgam ciah thei uh.\nLian Sian Thang (Tungzang), Gin Khan Mung (Tuipi), Thang Thian Mung (Theizang), Kham Khan Mung (Suangzang), leh Cing Boih (Tungzang) te hong suakta thei uh.\nThang Hen Kap (Lailo) Sungai Buloh zato ah,\nMan Za Niang (Tedim) Pudu Clinic ah,\nNo No (Singunau) Sungai Buloh zato ah,\nThang Sawm Tuang (Phaiza) GHKL Zato ah,\nZam Pum Mang (Ngalzang) GHKL zato ah,\nCin Kap Mang (Mualpi) IPR ah,\nNgai Sian Zo (Thalmual) HUKM ah,\nNang Biak Lian (Zozaang) HUKM ah,\nSuan Cin Lian (Sezang) Selayang zato ah ki buaipih.\nCin Kap Thang (Tuikhing), Thang Neih Pau (Phaiza),Hau Thawn Khai (Tuithang), Do Za Khai (Laaitui), Zam Sian Kai (Tuivial), Tuan Ngaih Thang (Tuimang), Pau Lam Khual (Buanli) leh Gin Lam Lian (Buanli) te ki buaipih laitak.\nKhasim UNHCR-CDU tawh kimuhkhopna\nUNHCR-CDU vaihawmna tawh 20 August ni in kipawlna makaite leh NGO tuamtuamte kimuhkhopna UNHCR Hall ah ki nei thei hi. Hih kimuhkhopna sungah\n1. Dignity for Children Foundation\n2. Buddhist Tzu Chi\n3. Health Equity Initiatives\n4. International Catholic Migration Commission\n5. Women Aid Organization\n7. Suka Society teng tawh kimukhawm in amau nasep ziate hong hawmsawn thei uh hi.\nZomi Idol 2015 kihel dingte theihding\nAthu Ani Ahun\nMin piaktheih tawp ni 15/09/2015 ZAM Zum, 5pm ciang\nAmasa pen kimuh khopna 16/90/2015 ZAM Zum, 2pm pan\nTop 20 telkhiat ni 26/09/2015 KL Methodist College, 11am pan\nTop 10 telkhiat ni 03/10/2015 KL Methodist College, 1pm pan\nTop 5 telkhiat ni 10/10/2015 KL Methodist College, 2pm pan\nZomi Idol 2015 telkhiat ni 15/10/2015 Chinwoo Stadium, 11am pan\nZolia & Zotaang 2015 kihel dingte theihding\nAmasa pen kimuh khopna 16/09/2015 ZAM Zum, 2pm pan\nMaan (Photo) kizaih ni 19/09/2015 ZAM Zum, 11am pan\n1st Rehearsal 24/09/2015 ZAM Zum, 11am pan\n2nd Rehearsal 27/09/2015 ZAM Zum, 11am pan\n3rd Rehearsal 04/10/2015 ZAM Zum, 11am pan\n4th Rehearsal 11/10/2015 ZAM Zum, 11am pan\n5th Rehearsal 14/10/2015 Chinwoo Stadium 4pm\nRehearsal hun khempeuh pelh sawm ken/hunman sawm hamtang in.\nRehearsal hun khempeuh ah meeting tomna omden ding hi.\nKL Methodist College\n(Monorail, Tun Sambanthan Station)\n⦁ Ani leh ahun thei khin na hih ciang hun lapsawm hamtang in.\n⦁ Zomi Idol vai tawh kisai phone ong kiset kik zolo ding hi.\n⦁ Na lasak ding la dawng (2) kul hamtang ahih manin Sound Track bawlsa in nei khol in.\n⦁ A masa pen kimuh khopni ciang na la music pen ahih theih leh hong pua/hong tawizo le cin nang ading nidang khat hun la a pai kul nawnlo pah ding hi.\n⦁ A masa pen kimuhkhop ni ciang paisawm hamtang in, tua ni ciang la mat (Score) bangci ki piakding cih leh a thupi mahmah thu pawlkhat ki gen ding hi.\nMalaysia gamsung mun tuamtuam ah operasi leh lamkhakna om kawikawi hi. Adiakdiak in Kota Raya, Pasar Seni, Pudu, Pudu Plaza, Bangsa, Kota Damansara, China Town, Genting Klang, Setapak, Mid Valley, SS2 cih tengah palikte tam mahmah hi. Vak ding leh zong tua munte pelh sawm ni. Sum na piakpiak zawh kei ding a leh vak kei zaw in banghang hiam cih leh palik te’n sum zon na’n hong nei uh hi.\n⦁ Siama Niang Deih Lun (Tuimui) in ZAM adingin RM50 hong pia ahih manin ki lungdam mahmah hi.\n⦁ Khai Lian Tuang (Saizang) in ZAM adingin RM50 hong pia ahih manin ki lungdam mahmah hi.\nPrevious: Theih huai khuak ciimna!\nNext: Hitler in banghang in Juda te that hiam?\nPasal te’n hong genlo uhhang alunggulh mahmah uh nam 15


url: =Maangmuhna 11 | Siantongluan\nTua ciangin ciangkhut tawh a kibang tehna ding ciang khat kei kiangah hong kipia a, "Pai in la, Pasian biakinn leh biakna tau leh tua lai-ah Pasian a bia mite va teh in.\nAhi zongin biakinn pualam tualte teh kei in. Minam dangte khutsungah kipia khin a, amaute in kha sawmlilenih sung Khuapi Siangtho tuancilgawp ding uh ahih manin tua a tualte tehloin nusia lel in.\nKa teci nihte puanhampi silhin ka paisak ding a, amaute in ni tul khat za nih sawmguk sung Pasian thu a gen ding uh hi," hong ci hi.\nTua teci nihte pen leitung Topa mai-ah a om oliv kung nihte leh meivakna nihte ahi uh hi.\nMi khatpeuh in amaute suksiat ding hanciam leh amaute kam panin meikuang pusuakin a galte a kangtum hi. Amaute suksiat ding a hanciam peuhpeuh tua bangin kisusia hi.\nAmaute ut hunhunin a thugen laitakun guah zulosak thei uh a, tuite sisan a suahsak theihna dingun vangliatna nei uh a, leitungah gimna a tuamtuam tungsak thei uh hi.\nAmaute in Pasian thu genin a teci panna a zawhkhit uh ciangin kuahawm thukpi sung panin a hong paikhia ganhing in tua teci pangte simin zogawpin that ding a,\nsinglamteh tungah amaute Topa a kithahna mun Sodom ahih kei leh Egypt minkhem a pua khuapi kongzingah a luanghawm uh kipaidak ding hi.\nMi namkim, pau namkim a zang mi tuamtuamte in ni thum leh ni lang sung amaute luanghawm en ding uh a, a luanghawmte a kivui ding phallo ding uh hi.\nTeci a pang tua kamsang nihte in leitung mite tungah gimna nakpi takin tungsak uh ahih manin hih mi nihte a sihna hangin lungdamin pawi bawl ding uh a, a nuamna uh hangin khatlekhat letsong kipia ding uh hi.\nAhi zongin ni thum leh ni lang a cinkhit ciangin amaute sungah Pasian kiang panin nuntakna hu lutin, amaute a khe-un hong ding uh ahih manin a mute khempeuh nakpi takin lau mahmah uh hi.\nTua ciangin tua teci pang nihte in, "Hih lai-ah hong pai un," ci-in vantung panin a kisapna awging a za uh hi. Tua ahih manin a galte uh muhin vantung meiipi sungah paito uh hi.\nTua hun laitakin nakpi takin zin ling a, a khuapi sehsawmsuah sehkhat tangding kisiacip a, tua zinling in mi tul sagih a sisak hi. A silo a hing laite lau mahmah uh a, vantung Pasian a liatna thu a phat uh hi.\nGimna nihna a bei hita a, ahi zongin gimna a thumna hong tung baih ta ding hi.\nTua ciangin a sagihna vantung mi in a peengkul hong tum a, vantungah nakpi takin aw hong ging a, "Leitung ukna ding aana neihna pen i Topa Khrih-a hong suakkhin a, amah in a tawntungin uk paisuak ding hi," hong ci hi.\nPasian mai-a a tokhom ciat uhah a tu upa sawmnihlelite zong mai pukin Pasian bia uh a,\n"A beisa hun leh tu hunah a om tawntung a Vanglian Topa Pasian aw, tu-in na vangliatna zangin ukding hong kipan khin na hih manin nangma tungah ka nuamna uh ka hong ko uh hi.\nNa hehna hong kilat hun hong tungta a, misite thukhenna ding hun hong tungta ahih manin minam dangte heh mahmah uh hi. Nangma nasem kamsangte, a lian a neu, nang hong kihta mi khempeuhte thaman na piak ding hun hi ta a, leitung a susia mite na suksiat ding hun hi ta hi," a ci uh hi.\nTua ciangin vantungah a om Pasian biakna innpi kihong a, a Thuciamna Singkuang zong biakinn sungah a om a kimu hi. Tua ciangin nakpi takin khua phia-in a ging lianpi om a, van gingin zin ling a, gialpi a kia hi.


url: =Tedim leh Tonzang khuapi pang khawmding :: ZOMI DAILY\nposted on 2 May 2015 at 9:08 pm Lomkholna: News, Tedim, TedimPost, Tonzang, Zomi\nTedim – May1\nA beisa April 11, 2015 ni-in Tonzang khuapi ah palikte nih in kum cing lo numeino khat abuanna uh tawh kisai-in mipi lam pan bangci pan khop ding, cih tawh kisai mi 20 kim in Tonzang Youth Library ah kamkupna limci khat nuamtakin kinei thei hi, cih thu kiza hi.\nTedim khuapi pan Siamsinte leh ZYA-te kithuahin Tonzang khuapi ah May 1 ni-in mi 5 va pai to uh a, Tonzang khuapi pan Zo Khangno Kipawlna (ZKK), Tonzang Youth Association (TYA), ZYA leh Siamsin Kipawlna – Tonzang cihte in na thu na kuppih uh hi. ZKK in sprite tui lim mahmah tawh meeting kah teng vak pikpek uh a, nitak an pen Tonzang Khristian Youth Fellowship te in vak uh hi, ci hi.\nZing leh thai ah Tedim leh Tonzang khuapi a om kipawlna teng in suai kai a, deihlohna thu leh mipite lungmuan nading hong sepsak ding uh tangko ding geelna kinei hi, ci hi. Tonzang khuazang bup pankhopna tawh numeinonu’ innkuanpihte zong Falam thukhen zum a pai uh kul ding ahih manin khuasung teng huhna kidong a, tam khop mah ngah khin hi, ci hi. Mun dang pan alaina ahuh nuam a om leh kisang ding hi, ci hi.\nKumpi in thukhun tawh kituakin dik takin sem maw sem lo, cih pen mipi lam pan limpha takin ki-encik hi, cih thu kiza hi.\nPrevious: The two kids (Naupangte lah dinga kibawl hi)\nNext: Kawlgam Gaalkaap Kumpite’ Silate


url: =Malaysia Pan Thianmang Lapsaang Tangval Khat ~ Thu Tatuam (Siyin News)\nMalaysia Pan Thianmang Lapsaang Tangval Khat\nFriday, December 16, 2016 Sizaang Thu No comments\nTutuung Malaysia om Hiangzing khua Pa Thuam Khup le Nu Cing Za Man te tapa Tg. Pau Lam Thang@ Jhon Lamh in Malaysia ngam Limkokwing Univerisity pan Web and Interactive Design taw Professional Diploma khat hong ngaa thei in thudokna na nei thei ing:-\nTTT: Tutuung degree sia bangbangh ngaa thei ni ziam?\nJhon Lamh : 2014 kum December tha sung apply ka vawt se hong sang pai hi, UNHCR sang pan interview 2 vei Limkokwing Univerisity pan 2 vei hong sam hi, Tuazawk te mi khat le khat education level ki bang ngawl na taw le Malaysia kum pi sang pan legal tak a kaa thei natu UNHCR taw signature nei ngawl lai a hikom ka course zong se hong lai sak kik man lai hi.\nTTT: Banghun pan kaa aa, bangni in graduate nu?\nJhon Lamh: 29th June 2015 class ki pan 14th Dec 2016 ni graduation\nTTT: Sponsorship bangbangh zia?\nJhon Lamh: Sum bona banghma om ngawl hi.\nTTT: Mailamsang bangbangh zomh thei lai tu ni?\nJhon Lamh: Sang nei pa Limkokwing Tansri na a zom suak nuam lai teng a ngei bang ma Scholarship pia lai tu khi ci\nTTT: Khangnote bangbangh dan hanthawm nuam ziam?\nJhon Lamh: Khang no te se hi thei le kua ma po sang hoi na ma kaa hamtang zo leang ci hanthawn nuam ing . Banghangziam cile sum tam bona kuama na ki kaa ngam ngawl het si ate, saang min ngaana leh ngaa ngawlna se ki lamdang lilim hi.\nTTT: Adang bang na son thua nuam ziam?\nJhon Lamh : India pan sang ka zop zawk non ngawl ciang khuangai peu ma hi ka leang. Pathian hong henepna taw mipil mihau te kaana saanginn hong kaa sak ahikom Topa min pok ing.


url: =Home>jinhu hongda sanitary napkin equipment co. ltd houston tx 77058\n金湖市宏达卫生巾设备有限公司-来自 中国 的 Hd - Llk Fully …- jinhu hongda sanitary napkin equipment co. ltd houston tx 77058 ,制造商/工厂, Hd - Llk Fully Automatic Baby Pull-Up Pants Production Line/sanitary napkin machine/diaper machine/panty shield machine/under pad machine, , 和 及 产品 的制造商/工厂 和 制造商/工厂- Jinhu Hongda Sanitary Napkin Equipment Co., Ltd, 中国Jiangsu Sanitary Napkin products, Jiangsu Sanitary Napkin ...Normal Double Wings Sanitary Napkin Machine (HD-HYJ) [Dec 21, 2017] I. Functions and Features 1. Stable, reliable chains transmission; Heat Film Enclosing, Conduction Channels and Molding Cutters have been equipped with speed equalizing tuner. 2. The cotton core of sanitary napkin is ... Company: Jinhu Hongda Sanitary Napkin Equipment Co., Ltd.\nSell QUICK$EASY PACKING MACHINE FOR SANITARY NAPKIN…\npre：can you get tss from organic tampons without a dog license in america freenext：buying sanitary napkins in bulk wholesale suppliers usa 2017 calendar\nnursing pad coles landing nj\njinhu hongda sanitary napkin equipment co ltd nanjing japan\nnew way tampons for sale at walmart store locations in texas near me today\ntampons hurt to wear a mask in public florida\ncan tampons be used for nosebleeds in dogs pictures and symptoms photos


url: =Sai daikaihzia: Sai agol mahmah hangin Khuai laumahmah ~ ZD :: ZOMI DAILY\nposted on 13 September 2016 at 12:10 pm Lomkholna: News, Sawltak, Theihhuai, World\nAfrica gamsung ah Sai (Elephants) honkhat in khuasung mite losung ah utbang in nagamtathei uh a, annkung te naneksak, na suksiat saktheizelzel uhhi. Tua Sai te bangci bangin dai kaihsak theiding cih British Researchers te’n nakankan uh a, Kenya gampan in Sai dai kaihziading mukhia uhhi.\nSai pen ganhinglak ah agolpenpawl ahih hangin amausang in aneuzaw thamtham, acihtak hetlo tawh akibang Khuai (Honey Bee) tepen laumahmah bilbel uhhi. Tuathu British Researchers te leh Zoologists te’n amuhkhiat uhciang in Africa gamsung ah hih Khuai tetawh Sai dai kaihding honggeelkhia uhhi.\nOxford Zoologist Lucy King leh alawmte’n Kenya gamah “Beehive Fence” ci’n Khuai tawh daikaih hong kipan uh a, gualzawhna hong ngahtakpi uhhi.\nNidang in lokho te in Sai alut theihloh nading khuam golpipi tawh dai kai uh a, sumnei zawdeuh te bangin Concrete khawng bawlin daikai uhhi. Himahleh Sai in asuksiatsak nopciang in phutlah neilo in, suksiatsakthei veve hi.\nHih Khuai tawh dai kaihzia akitheih ciangin sumbei phatuam mahmah kici hi. Khuamkung aneu lingleng nih phutziau uh a, tua kikal ah Khuaibu khai liklet lel uhhi. Tua Khuaibu te khau tawh zom uh a, lo kimkot ah akhau paisak zingzeng uhhi.\nSai in losung ah alutsawm ciangin tua khau phukha masa in, Khuaibu kilot ahih manin, Khuai te hong lengkhiapah ziahziah uhhi. Tuaciang in Sai te laumahmah uh a, kilehkik vingveng cimawk hi.\nKhuaibu pen Khuai aomkei phialzong in aom ngeina ahihnak leh a ngimnam tawh thei uh ahih manin, Sai te’n lau mahmah uh cizen hi.\nSai ii avun pen sahmahmah, sakmahmah hinapi in, banghang in Sai te in Khuai laulua mahmah uhhiam cihpen leitung mipil Researchers te na ngawn in lamdang samahmah uhhi. Ahi zongin Khuai te in Sai te ii amit leh amawl (Trunk) sung dehsakthei ahih manin, tuahang in alau uh hiding ci’n ummawh uhhi.\nZogam ahbel Sai omkeibek naven, aom hizenzenleh hih Sai dai kaihzia pen zat huai bilbel hi. ZD Sawltak #zomidaily\nPrevious: Zomi Party thak vai ~ Pu Thangboi\nNext: Zuih dinga hoih thukham bulpi nam sagihte ~ Thang Khan Lian


url: =Meileng tungah numeikhat anikbawknuai pan Video azaihsim pen sangsia kici :: ZOMI DAILY\nposted on 17 July 2017 at 10:57 pm Lomkholna: News, Sawltak, Singapore, World\nMeileng tungah numeikhat anikbawknuai pan Video azaihsim pen sangsia cimawk\nSingapore gamsung ah pasal khutthak, ommawh khatin meileng tungah numei khat anikbawknuai panin Video zaihsak a, tua azaih laitakpen midangkhat in namu in Video nazaihsawnkha citciat hi. Tua Video Clip pen nungsungteng Social Media ah ki thehzakin Facebook tungahzong minthang mahmah hi.\nTua Video azaihpa pen Singapore Police te’n kanpah uh a, Xinmin Primary School ah PE Teacher asemkhat kicimawk hi. Mihai mimawl nahilozaw in, sangsia khat nahi sawnsawn hi.\nTua sangsiapa’n Singapore MRT meileng sungah atuanlaitak in a Phone toktok hi. Tuakhit ciangin anunglam Rear Camera honsa in, akhutkhai thongkuah tungah koihhi.\nTuabang in Video Record abawlsawm laitak akiim apam khuadawk kawikawi hi. Tualaitak in ageinai ah numei nikbawktom ateengkhatin nehpheilian a, amahzong akhutkhai tungah Phone Record akoihsa ahih manin, numeinu kalkawmteng azaihkhading in nehpheisak hi.\nTuabang in agamtat laitak midangkhat in Video nazaihkha citciat ahih manin, tua Video Clip pen nungsungteng Social Media ah aki thehzak ahihi.\nSingapore STOMP te’n hihvaitawh kisai in Xinmin Primary School te kiangah adot uhciangin tua sangsiapa pen tulaitak Leave alak laitak cihi. Police te’n akancian laitak hi a, akisambang in thunei te’n thu bawlding uh cihi.\nSingapore Police te’nzong hihvai tawh kisai in Police Report kibawlkhin a, aki kanciansan laitak hi ci’n genkhia hi.\nRelated: Selayang aom Homestay numei kisilbuk sungpan Spy Camera ki mukhia\nSingapore gamsung ah numei te’n nikbawk tomteen phadiak ahidiam, Upskirt Video ci’n anuaipan azaihsimnuam tamphadiak leh kilawm hi. Nunglamdeuh inzong Kawlgammi khatin Singapore gamsung ah numeikhat Upskirt Video zaihkha ahih manin, thong kiatlawh ngei hi.\nTechnology khangto semsem ahih manin, numei pasal omdan leh gamtatzia kidop huai hi. Ih gamtatna khempeuh Pasian bekthamlo, leitung mihing te’nzong CCTV panin hongmu gige theihi cih phawk huai hi. Sawltak #zomidaily\nPrevious: Bangden samding kahiam? ~ Tdkhen\nNext: Security Guards te leh siamna theikhat akitot laitak uh Video kithehzak


url: =Malaysia, Kuala Perlis ah meikanggawp, inn leh vanzuakna Building 15 kangtum :: ZOMI DAILY\nposted on 12 November 2017 at 1:42 am Lomkholna: Malaysia, News, Sawltak, World\nMalaysia, Kuala Perlis ah meikanggawp, inn 13 leh vanzuakna inndei 2 kangtum\nMalaysia, Kuala Perlis sungah Saturday zingsangtunglam in meikanggawp a, inn akigawm in 13 leh vanzuakna Shoplot 2 meikang cih NST pan kiza hi. Kuala Pelis, Kampung Tok Pi sungah Saturday zingsanglam 2amhunpawl in meikuang akipan ci a, ngabeng te zat gunkuang khatzong mei kangtum hi.\nMeikuang pen khauhmahmah, huaisia mahmah in, akigawm in inn 13 bang akatgawp hangin asi leh aliamgawp cih kuamah omlo bilbel hi.\nMuhammad Faizol Abdullah akici kum 29 apha khatin agenkhiatna ah tua meikatna ah akihel inndei khatpen vanzuak nadingin kakawm ahihi ci’n genkhia hi. Nektheih leh vanzat tuamtuam Sundry Shop in azat hi a, meikat laitak in mahpen aphual ah omkhalo hi.\nA vanzuakna meikang cih ama Uncle khatin agen ciangin amanlang in kadelhpah ci a, van pawlkhat pen ahepkhiat manhangin atamzaw pen meikuang lakah kangtumcip cihi.\nMeikuang lakah amuat theihloding in vankoihna Freezer khatzong kangtum a, akigawm in RM9,000 manbang meikangtum dinghi ci’n genkhia hi.\nVideo: Massive Kuala Perlis blaze razes 13 homes, 2 shops\nPerlis Fire and Rescue Department director Mohd Fadzil Haron inzong hih patau meikang akitheih ciangin aphelhding in Firefighter mi 40 in kidelhpah ci hi.\nFirefighter te kiangah zingsang 2:37am hunpawl in cimawh dongtuak huhngetna Distress Call kizasak in, aphual atun uhciang in meikuang pen kizelgawp khinta hi. Naikhat sungbang aphelh ngekngek khituh ciangin meikuang pen Control theipan uhhi.\nFire & Rescue Department Director pa’n hih meikatna ah akihelkha innte pen khatlehkaht kinai mahmah in, tuahangin kilawhziauziau cihi. Mi omna inn leh vanzuakna saidawl akigawm in Building 15 meikangtum cihi. Hih meikatna ahangpen hoihtak ki kancian laiding a, meikatna hangin supna bangzah piang cihzong aki tuatsan laitak hi ci’n genkhia hi. Sawltak #zomidaily\nPrevious: Philippines numei kum 12 aphapankhat awle in petin mangthangcip\nNext: Itna le lainatna tawh thu khentat ~ Lian Tuang


url: =Isaiah 6 | Siantongluan\nKumpi Uzziah a sih kumin, a sang mahmah, a lian kumpi tokhom tungah Topa a tu ka mu hi. Ama kumpi puanpi pen biakinn sungteng a dim hi.\nAma kiimah serafim van mite a ding uh hi. Tuate in kha guk ciat nei uh hi; nih tawh a mai liahin, nih tawh a khe tuamin, nih tawh a leeng uh hi.\nAmaute khatlekhat kisamin: "Vanglian Topa}, siangtho, siangtho, siangtho; leitung khempeuh ama minthanna tawh kidim," ci-in awng uh hi.\nTua kikona aw in biakinn kongkhak khuam bulpite kilingsak a, inn sungteng meikhu tawh a kidim hi.\nTua ciangin keimah in, "Gim ngahpa hi ta ing! Bang hang hiam cih leh a mawknapi ka hi hi; ka kama ka thugen khempeuh a mawkna vive hi a, a thugen khempeuh uh mawhna leh nitna ahi mite lakah ka tengkha hi. Vanglian Topa, Kumpipa ka mukha khinta hi," ka ci hi.\nTua ciangin serafim van mite khat, biakna tau panin taiteh tawh a teh mei-am khat a khutah tawi-in keima kiangah hong leeng hi.\nAmah in ka muk hong bi a, "En in, hih in na muk sukha zo hi; na mawhna beita a, na khialhna kimaisak zo hi," hong ci hi.\nTua ciangin, "Kua sawl ding a, eite-a dingin kua va pai ding ahi hiam?" Topa cihna aw ka za hi. Tua ciangin ken, "Hih lai-ah kei om ing! Kei hong sawl in," ka ci hi.\nTua ciangin amah in, "Pai in la, hih mite tungah, Zaza napi tello; mumu napi theilo, va ci in.\nAmaute in a mit uh tawh a muhlohna ding, a bil uh tawh a zaklohna ding, a lungsim uh tawh thu a theihtel lohna ding, amaute kihei-in damna a ngahlohna dingun hih mite lungsim mawlsak in la, amau bil uh ngongsak in la, a mit uh va sisak in," hong ci hi.\nTua ciangin keimah in, "Topa aw, bang tanvei sawt ding ahi hiam?" ka ci hi. Amah in, "Khuapi-ah a teng kuamah omloin hawm suakin, innte-ah kuamah omloin, leitang pen gamkhing suak kiuhkeuhin,\nTopa in gamlapi-ah mite khinkhia-in, leitungah a kinusia mun tampi a om dong, hi ding hi.\nMi sawmah khat bang a omlai tei hangin, taak kung leh tawsaw kungte a kiphuk khit ciangin a bulsum a omlaite mei tawh a kihalkik bangin amaute zong kisusia ding hi," hong ci hi. (A bulsum pen Pasian mite a kipatthakna ding lahna lim ahi hi.)


url: =The 10 Best Hotel Deals in Manawatu-Wanganui Region (May 2018) - TripAdvisor\nManawatu-Wanganui Region, New Zealand Hotel Deals\n#1 Best Value of 308 hotels in Manawatu-Wanganui Region\n#2 Best Value of 308 hotels in Manawatu-Wanganui Region\n42b College House(Great Value!)\n#3 Best Value of 308 hotels in Manawatu-Wanganui Region\nWhanganui Seaside Holiday Park(Great Value!)\n#4 Best Value of 308 hotels in Manawatu-Wanganui Region\nHikurangi StayPlace(Great Value!)\n#5 Best Value of 308 hotels in Manawatu-Wanganui Region\n#6 Best Value of 308 hotels in Manawatu-Wanganui Region\n#7 Best Value of 308 hotels in Manawatu-Wanganui Region\nTe Awa Motel(Great Value!)\n#8 Best Value of 308 hotels in Manawatu-Wanganui Region\n#9 Best Value of 308 hotels in Manawatu-Wanganui Region\n#10 Best Value of 308 hotels in Manawatu-Wanganui Region\nFiesta Court Motel(Great Value!)\n#11 Best Value of 308 hotels in Manawatu-Wanganui Region\n#12 Best Value of 308 hotels in Manawatu-Wanganui Region\n#13 Best Value of 308 hotels in Manawatu-Wanganui Region\nYHA Whanganui Braemar House(Great Value!)\n#14 Best Value of 308 hotels in Manawatu-Wanganui Region\n#15 Best Value of 308 hotels in Manawatu-Wanganui Region\n#16 Best Value of 308 hotels in Manawatu-Wanganui Region\n#17 Best Value of 308 hotels in Manawatu-Wanganui Region\nWhanganui River Top 10 Holiday Park(Great Value!)\n#18 Best Value of 308 hotels in Manawatu-Wanganui Region\nTamara Riverside Lodge(Great Value!)\n#19 Best Value of 308 hotels in Manawatu-Wanganui Region\nHotel Coachman(Great Value!)\n#20 Best Value of 308 hotels in Manawatu-Wanganui Region\n#21 Best Value of 308 hotels in Manawatu-Wanganui Region\nComfort Inn Kauri Court(Great Value!)\n#22 Best Value of 308 hotels in Manawatu-Wanganui Region\n#23 Best Value of 308 hotels in Manawatu-Wanganui Region\nAnndion Lodge Motel & Function Centre(Great Value!)\n#24 Best Value of 308 hotels in Manawatu-Wanganui Region\nLKNZ Lodge(Great Value!)\n#25 Best Value of 308 hotels in Manawatu-Wanganui Region\n#26 Best Value of 308 hotels in Manawatu-Wanganui Region\n#27 Best Value of 308 hotels in Manawatu-Wanganui Region\n#28 Best Value of 308 hotels in Manawatu-Wanganui Region\n#29 Best Value of 308 hotels in Manawatu-Wanganui Region\nThe Crossing Backpackers(Great Value!)\n#30 Best Value of 308 hotels in Manawatu-Wanganui Region\nView more hotels in Manawatu-Wanganui Region


url: =ZTK-2 ah Manglai hilh dinkhawlna leh ahilh te kiciahkiksakna vai :: ZOMI DAILY\nposted on 5 May 2015 at 10:31 pm Lomkholna: Hangkhanlian, News, Zomi\nZTK-2, Manglai hilh dinkhawlna leh ahilh aa ong paite kiciahkiksakna tawh kisai lungnoplohna tampi om ahihlam ka theihciang athu theih bangbang akician zawdeuh aa genkhiat ding kong hanciam dinghi.\nAthu pianzawh sawt khin himah taleh, inn lam (Kawlgam) ah i omciang gamdang aa thupiangte bangmah kiza hetlo ahihman in ZTK tawh kisai genna tuamtuam, upmawhna tuamtuam, gensiatna, ko na tuamtuamte zakhalo kisuak aa migi ong tangsak tuam bilbelhi.\nManglai hilhna tawh kisai in:\n1. Kua mah mawhsak khakloh ding kong thum nuamhi. Makai vaihawm lam pan kibaih ngahsut lua kha hizaw hi. Democracy kalsuanna tawh kikalsuan gige kim lai naa-le-hmuh tawh kingah lel ding sakha ihihman in ei mawhna ahihi. Kuhkalna, cihtakna, thuman gamtatna gending kimlai gamtat lui zia zongsang lua kha hizaw hihang.\nOng paiding mimal zah thu kiza khol in, hunlap in ngetna lai phahkhol lehang ahiding kimlai ol ngaihsut lua kha hihang. Mailam ah hibang vailianpi i neihciang naa-le-hmuh bek suang aa kalsuan nawnloh ding ong theisak hipahhi.\n2. “Kal nih sung Manglai hilh hang bangmah siam manlo ding” cihbel mikim theihsa ahihi. Makaiteng cidam aa kimuh ding mah zong athupi hi aa kalkhat sung kimu kithuahna pan vai tampi mah kivaan man ihihman in muhtheihloh metna tampi omkhin lel hi.\n3. Hibang aa huntung nailopi a sun azan aa aciah na tungtawn in naupangte bek hilo nu leh pa, khua leh tui lungtang, hehpihna kinaak ngah mahmah ahihman in, hunlopi aa aciah uh mipi lungsim kingahzaw hiam cihzah ding ahihman in kisum hetlohi.\n4. Mipi mahmah inzong Zomite Zogam pan kihawl khia aa, Meiteite aa kipan minam dangte banghang kihawlkhia lohiam ong cizaw ta uh ahihman in minam vai khanlawhna tampi ong omsakhi.\n5. Kawl ulian thuneite mahmah in, “No leh no kikhia, kihek se kei le uhteh, ko ong awlmawh himahmah kei ung, tu mahmah in Tedim khuasung zongphei lehang tampi a omlam zong thei ung” ong ci uh aa zum huai mahmah ihihlam ong musakhi.\n6. Hibang aa mihek kua hithei ding cih mipi upmawh kibang kawikawi ahihman in, gamsung gampua mikheltatte numei naupang aa kipan mipi in athei gige hitah cih ong theisak aa, tuabang mipi gim neih lak aa i kihelkhaakloh, lungdamna lian mahmahhi.\n7. Lamdang kasak mahmah thukhat kaza kha kawikawi hi. Numei naupang aa kipan athangpai, a lainat, Zomi kalsuanna tha apia peuhmah in, “Hibang aa Zomi kalsuanna nawngkai sakte thuhilh ding kisamta hi” ong ciciat uhhi. ZIS in ahihleh, ZTK kipatma Ni 40 sung tatsatlo Thungetna kineito ahihman in mihing leh mihing thuhilh ding kisamlohi kacihi. Tuabang dinmun i tun khaak ding a deihhuai hetlo ahihna zong ka genpihhi.\n8. Mi tampi in hibang aa mikheltat kua taktak hiam cih kitheinuam ciat hi. Atom in genpak ding hilehang, Zomi kalsuanna tha pialote, Zomi kalsuanna amau sepbek sep a sa, min deih honkhat hilelhi.\nAgamtatzia uh pilvai bilbel kasakna omhi.\nAmau lian in thupuaklo in Ygn aa Kuh-muh-dra mediate thupuak masa in Ygn pan Tedim Special Branch (SB2) te thu dong sak uhhi. Tedim\naa Special Branch te’n mediate’ dot ahihman in patau uh aa tungsiah ah zaksakloh pha mawh hi ong cihi.\nTedim aa Special Branch te’nbel no leh no mah hilel uhteh ong cipahlel uh aa, a mi nangawn dong lehang ong gen lelding dan ahihi. Tuabel theinuam nawn dah hang!\nKuamah in lungnoplohna. khasiatna in na nei kei un. Hih tungtang ah supna sang metna tamzaw hi. Mipi’ lungsim i ngahdan bel hazat huai liang hi. Tuabek zong hikei, mipi mahmah ki khanglo tuam mahmahhi.\nI tup i ngimna sang muibun zaw ding aa Pasian ong gelsakna ahihi.\nOng hek tetung lungdam koh huai zaw ong suakhi.\nPrevious: Windows 7 & 8 ah Auto Login bangci bawlding?\nNext: Dimno’ Nu laikhak – 1\nSalai Za Lian thu keima heak tawmno\nThai gamsung aom ATM panin sum agukhia Malaysian gammi 3 kiman\nZomi te Ciin thucin thuthang (4): Lauman maw, Sikha taktak mahmaw ~ Thang Siangh


url: =Satan’ ngian ~ Tdkhen :: ZOMI DAILY\nposted on 30 November 2017 at 10:41 pm Lomkholna: Biakna, News, Tdkhen\nTheih masak ding thu: Satan in hong thangsiah nadingin i theih nailohte hong zang hi lo hi. Ih theihsa lakah zong hoih i sak tengteng, i deih tengteng, i uukna leh i duh pente zangin thang hong siah kawikawi ahi hi. Hong thangsiahna vanzat, a thangkhau, a thangpeu, a antahte bang teng hipen hiam cih a pholak nuam ihi hi.\nSatan’ thang i tel nadingin Pasian’ hong piak, a nisim-a i zat dente i gen masa ding hi. Banghanghiam cihleh Satan in a thak phuantawm lo hi. A kipatcilin zong vanzat a neilo-sa limlim ahi hi. Adam’ tung panin singgah pumkhat tawh nangah kha citciat ahih hang hi. Tua pen Singlamteh tungah Jesu in a vekin a sut kik khin zo hi. Satan in bangmah nei nawn lo hi. Nei nawnlo ahihmanin ngian a zang ahi hi. Kihtakhuai hetlo napi-in tua a ngian pilna pen eima’ geelna peuh hong sa sakin, a thangtual zang khawngah i kipak mahmah zaw lai hi. Gul in a nek ding zusa a mai-ah a dian leklek i bang hi.\nTua ahihmanin tua vanzatte i theih masak dingin a hoih hi. Pasian’ hong piak vanzat teng mah hong lehzat sak nuam hi. Tua vanzatte a kikoihna godown honna tawhtang pen, “Kammal” ahi hi. Tua tawhtang ahi, kammal mah tawh i thuphate hong zangkhial sak nuam mahmah hi.\nThupha kong honna tawhtang a zat dan:\n1. Kam-a pulakna tawh gupna(nuntakna)kingah thei hi.\n2. Kam-a pulakna tawh lungdamna, cidamna kingah thei hi.\n3. Kam-a pulakna tawh hangsanna, gualzawhna kingah thei hi.\n4. Kam-a pulakna tawh i mailam ding i ma kihong khol thei hi.\n5. Kam-a(Jesu’ min)pulakna tawh thupha kikoihna Van godown tawhbu kihong thei hi.\nHih a tunga thuphate a kong honna pen, “Kam tawh pulakna” ahi hi. Tua pen Satan in kammal vangliatna na tel mahmah ahihmanin a thei nai lo, a phawk nai lote’ tungah vanzatin hong nei nuam hipah hi. Tua pen a theilote i kihilh kim ding a deih ihi hi.\nThusia kong honna tawhtang a zatdan:\n1. A hau kimlai a zawn sak nopleh, mizawngte simmawh sak nuam.\n2. A sang kimlai a kiatniam sak nopleh, a niamte nopneh sak nuam.\n3. Khe cidam kimlai a baai sak nopleh, khebaite ko sak nuam.\n4. Khut cidam kimlai a buih sak nopleh, khutbuite ko sak nuam.\n5. Mit cidam kimlai a tawt sak nopleh, mitawte ko sak nuam.\n6. Muk cidam kimlai a poi sak nopleh, muk-kate ko sak nuam.\n7. Bil vakte a ngon sak nopleh, bilngongte ko sak nuam.\n8. A utloh pen munah a din sak nopleh, mibang lo, gual banlote ko sak nuam.\n9. Mihoih kimlai a siat sak nopleh, mihoihlote ko sak nuam.\n10. Innkuan nuamte a siat sak nopleh, innkuan nuamlote ko sak nuam.\n1. Jesu na taklamah tu cih thei in.\n2. Satan na veilamah tu cih thei in.\n3. Jesu’ lam nga-in thupha kong na hong thei hi.\n4. Satan’ lam nga-in thusia kong na hong thei hi.\n5. Na pulak bangbang a kipsak dingin taklam “To” leh veilam “to” na\nneih lam phawk in.\n6. Na pulak bangbang a sia a hi-a, a pha ahizongin, na thulu sungah kigelh pahpah cih phawk in. Tua thulu in na nuntak sung na om dan ding thulu ahi hi.\n7. Thupha lam na gen ding a deih Jesu hi cih thei in.\n8. Thusia lam na gen ding a deih Satan hi cih thei in.\n9. Na pulak bangbang nang a’ hipahpah cih thei in.\n10. Ih kampauna banga hong piangte san loh phamawh cih thei in. (Pau 18:21).\nIt khemna tel thei in:\n1. Ih lawmte khat in van a lei ding kimlai, a niamno khatin i va deekpihleh, kilei theilo-in neihloh lawha, a zuakte in zong khotloh lawh hi.\n2. A ngai theilo, a zatheilo khat thu va hilh thapai leng, ngai theilo semsemin i kitelkhial thei zaw lai hi.\n3. Lawmte’ zatlohpi khat, e’n zangta-hang ci-in va hahpiak gawp leng, i nekngaihna pen kineubawlna a suak thei hi.\n4. A mawh a khial mikhat hilh behbeh leng, ki gamla semsem zaw thei hi.\n5. Melhoihna leh hauhna tawh ki-itna pen a kum nei zatui tawh kibanga, utlo pipi-a kikhen hun hong tung thei hi.\n6. Maitaina leh kamsiamna tawh ki-itna pen hun hoih ki-itna hi a, hun hoihlo ki-itna i ki sam lai hi.\n7. It ding, ngaih dingte it kha lo-a, it dang ngaih dangte itna pen gam lam manawh tawh kibang hi.\n8. Innkuan dinmun in a citlohpi khat lawm i ngaihleh, tua mo man pen khantawn buaipih mo man hi kha ding hi.\n9. Ki-it se-lua-a kihilh kitai ngamlohna pen, vun a let-lo puatham ki-itna bek hi-a, lingkhei’ ngamloh tawh kibang hi.\n10. Kiguangkhual lua lianga cil luatna pen pumpi in thuaka, nuntak lai ci-a duhduh nekna zong pumpi in thuak hi.\n(1) A masa belin mi khempeuh Hell ah!\n(2) A hih keileh a tam theithei Hell ah!\n(3) A hih keileh Pasian a muh ma-un lomsih sak ding!\n(4) A hih keileh Vangamah mizawng suak sak ding!\n(5) A hih keileh lei-ah mi genthei suak sak ding!\n(6) A hih keileh a lunggim theihtheih nadingin om sak ding!\n(7) A hih keileh kitawng sakin kitukalh sak ding!\n(8) A hih keileh a uukna khat zangin a ma’ deihteelna mah tawh awk\n(9) A hih keileh lei thupha tawh khim ding, khuavak musak lo ding!\n(10) A hih keileh lungkia sak ding, lametna bei sak ding, si nuam sak ding! Tdkhen\nPrevious: Nek loh buan lawh ~ Pope Francis leh Zomi Movie vai\nNext: Malaysia Police te’n mawtawhawl khat thautawh akapna Video ki khahkhia


url: =Mipi ai-awh ding kiteldan nam nih: PR kiteldan le SW kiteldan\nDemocracy gamah, mipi ai-awh ding kitelna om a, tua kitelna ah kiteldan nam nih om hi. Tua te in, PR kiteldan le SW kiteldante ahi uh hi.\nPR kiteldan pen Mangpau in "proportional representation" cih kammal pan hong paing ahi hi. Hih kiteldan akizatna munah, party te in mee (vote) a ngahzah tawh kizui in Hlutdaw (parliament) ah tutna ngah ding uh hi. Gentehna in, Kawlgam bup ah mee zalakah sawmli (40%) a ngah party in Hlutdaw ah zong tutna zalakah sawmli (40%) mah luah ding uh hi.\nPR kiteldan tawh akibanglo kiteldan dang khat zong omlai hi. Tua pen, SW kici hi. SW pen Mangpau in "single winer" cih kammal pan hong piang hi. Hih kiteldan akizatna munah, mee (vote) tampen a ngah party te bek in mipi ai-awh suak thei ding hi. Gentehna in, Kawlgam bup ah mee zalakah sawmli (40%) a ngah party in Hlutdaw ah, tutna zalakah sawmli (40%) ngah pah ding cihna hilo a, meetang tampen a ngahna munte bek ah, mipi ai-awh suak ding hi.\nGentehna dang khat en pak ni: Tedim-Tonzang-Cihkha pan mipi ai-awh ding mi thum kitel thei ci ni. Tualai ah, Thang Ho party, Lian Do party leh Leng Tong party teng kidem ci ni. Mee kingah teng pen a nuia-a bang ahi hi.\n(1) Tedim pan: Thang Ho (33.2%), Lian Do (33.3%), Leng Tong (33.5%)\n(2) Tonzang pan: Thang Ho (33%), Lian Do (33%), Leng Tong (34%)\n(3) Cikha pan: Thang Ho (32%), Lian Do (33%), Leng Tong (35%)\nPR kiteldan akizat leh: Thang Ho party pan mipi ai-awh (1), Lian Do party pan (1), Leng Tong party pan (1) cih bangin party khat pan mipi ai-awh khatta in tutna ngah ding uh hi. Banghang hiam cih leh, a meetang ngahzah uh kikhai lua lo hi.\nSW kiteldan akizat leh: Leng Tong party in Hlutdaw ah tutna khempeuh avekpi in luak ding hi. Bang hang hiam cih leh, Tedim, Tonzang, Cikha mun kempeuh ah meetang atampen a ngah party pen Leng Tong party ahi hi.\nHih atung a thute i et tak ciangin, PR kiteldan kizang hi leh, akidem party thum te pen lungkim lel kha ding uh hi. Ahi zong in SW kiteldan kizang hi zenzen leh, Thang Ho party makaite leh Lian Do party makaite lungkim zo taktak lo kha ding hi. A thu panin, amau meetang ngahzah leh Leng Tong party ii meetang ngahzah pen tampi kikhai lo napi, Leng Tong party in tutna khempeuh luah gai ahih manin na sa mahmah kha ding uh hi. Tua ahih manin, Thang Ho party leh Lian Do party hong kipawl in Leng Tong party tawh hong kidem thei kha ding hi. Tualai ah, party thum pha nawnlo in nih hong pha ta ding hi. Thang Ho le Lian Do kipawl ahih manin meetang (60%) val hong ngah ding a, Hlutdaw ah tutna khempeuh amau tegel in hong luak leuleu ding hi.\nPR kiteldan akizatna mun te ah, party khat le khat kipawl khawm nuamlo uh a, party neuneu tampi hong piang thei hi. Gentehna in, PR kiteldan a zangh Israel gam ah, tulaitak in , party 14 pha hi. SW kiteldan akizatna munte ah, party neuneute khatguak in ding zolo uh ahih manin, tua gamte ah, party lianpi nih bek om thei zel hi. Gentehna in, SW kiteldan a zangh USA ah party nih bek om hi.\nTulaitak in, Kawlgam ah PR kiteldan zat ding leh zat loh ding a kikup san laitak uh ahi hi. Bangbang hi leh, Kawlgam ah Democracy i ngah nadingin, ngaihsutna leh sandan kibanglo mite kikal ah, kitelsiamna leh kimaisakna lungsim a om ding kisam pha mahmah lai hi.\nTheisakna: Theih man leh siam man hilo a, theih zahzah leh siam zahzah tawh hanciam in lai hong gelh ka hi hi. PR system leh SW system tawh kisai in, Mangpau tawh ahi zongin, Kawlpau tawh ahi zongin akician zaw leh a kicing zaw in a kigelhsa zong om kha ding hi. Ahi zongin, Zopau thupi sa ka hih manin, Zolai tawh hanciam in hong gelh ka hi hi. Kicinlahna te comment piakna tawh na behlap sak un. Lungdam.\nEng Mang (Zolei Vontawi)


url: =Google Account 150,000 val ki zangtheilo - Zomi Community Network - Your Network\nPosted by Zomi Daily on February 28, 2011 at 2:34am\nGmail pawlkhat kisia\nZomiDaily :: Ei Zomi sungah akihelkha ihomdiam, tuni-in Google Account 150,000 valpen ki Login theilo cih thuthak kiza hi. Tua akihelkhate Account pen ki Login theivetlo ahih manin kumtampi azat akep uh Email, Files, Chat khempeuh avekin manggai cihi.\nGoogle Technician te gencianna ah hihpen Bug namkhatin nasusia a, Account pen na Reset sakkha cihi. Gmail azang khempeuh ii 0.08% Account tengin hihdan tuak hi cihi. Tuni na Gmail na hontheih a, nalaite a ngeibang in aomleh nang Account bangmah cikhalo ahih manin nalungdam in.\nAki Reset kha Account neite ading lungnop huaikhat ah Google Engineer te'n avekin Restore sakkikding cihi. Tulaitak asepsan laitak hi-in, amanlangh theipenin ongbawlkik sakding cihi. Sumtawh ihlei a ihzat hihetlo, Free vivetawh atamzaw in Gmail akizang ahih manin, ong Restore sakthei keilehzong hehtheih hilo mawk a, ongpuahsakding cih ihzakkhak bekzong lungdamhuai mahmahkhin cihding hibilbel hi. Tuciangciang akizakhateng kong hopsawnna uhhi. Zomi Daily www.zomidaily.com


url: =Tongsan Photo « Tongsan Weekly Journal\nA nuai a website te ah Zogam photos te na en nuam leh\nTongsan pu leh Mr. Rune Hersvik, General Secretary of Nobel Peace Prize International,Norway\nFlickr.com Online Social Photo Community naui ah a om ZOGAM Photo Pool\nZOMI.org – http://www.zomi.org/photos.html\nPu Chin Sian Thang pahtawi piakna, Oslo, Norway\n5 Responses to “Tongsan Photo”\nSia Khampeek said\n11/04/2009 at 8:26 pm\nZogam Mante(Photo)te ka muh ciangin. Pianna Zogam leh pianna vang khau logam, mual leh guamte , neu lai nautual kaihna munte ka phawk a, lunglen dan bel kigen thei kei ei.\nPu Tuanpu, Norway said\n11/04/2009 at 8:31 pm\nZogam Man(Photo) te ka et na sung pan Thuammual dung a om Akluai khua neu ka muh ciangin ,Chin Taung Tan (Zo Taang Bus) 1B/9951 tawh kazin lai phawk lua ing. Mualdawn lummei kisung nuai ah Zop Vontawite tawh Bus sungah ciamnuih ziahziah hunte ngai lawmlawm ing. Cik ciangin Zogam Thangmual ah khau bang ciah in ,tuang ka tung zen tam maw?\nThang Khan Tung said\n12/04/2009 at 9:34 pm\nDear Tongsan Pu,\nZomite kipumkhat semsem na ding leh khantohna ding deihsakna tawh haksatna tampi kawmkal pan TONGSAN thukizakna hong sepkhiat theih manin hong pakta leh thupi hong sa mahmah ing. Kalsim a nong hawm khiat zawh uh zong hat hongsa mahmah ing. Editorial leh i gam sung adiakdiak in Kawlpi News te leh vanmante nong suah sak ciang un, gamdang a omte a ding thupisa mahmah ing.\nLungkia loin hong hanciam zel un la, mai lam huh theihna bang in kihuh kipanpih ding hi hang. Lai nasep pen a baih om loin, hong telsiam mahmah ing. Gensiat kosiat leh hazatna cihte na thuak hun uh zong om kha ding ahih manin, minam a ding veiina mah tawh lungkia loin hong sem zel un. Topan nang le nasepipih khempeuh thupha hong pia hen.\nMinam itna tawh hong pakta,\nPaul Thangpi said\n22/04/2009 at 4:10 pm\nDear Sia Khampek le Tongsan Tanu te,\nTongsan hong piankhiatna thu leh Kalsim Thu theihuai tuamtuam te ka simsim ciang Tongsan Weekly Newsletter thupi sa mahmah ing. Veina tak tawh na pilna te sitlo-in, na hun manpha te sitlo-in nong sep khiat nate uh a diak-in Leitungbup mun tuamtuam a om Zomi te a ding lungdam huai le angtan huai mahmah hi. Hong hanciam zel unla kipanpih theihna tuamtuam a om le zong kipanpih ciat ni.\nTongsan Weekly Newsletter a lungdam pih,\n22/04/2009 at 4:39 pm\nDear Sia Paul Thang,\nHih bang a tha nong piak ciangin, i gim i tawlna leh hong kigensiat zelnate khawng bei tuam sa ing. lai nasep pen a baih lo zia ka tel a, khatvei vei ka lungkiat ni om tham hi. Minam itna leh lai itna bek mah tawh a kisem hi takpi in, mai lamah no innkuan min tawh Hawm nih hawm khat aitang hong hanciam un. Thukiza zel ni maw. Topan hong kem hen.\nMinam leh Khazih a ding naseppih,


url: =Thupiangsa te in Khua muhna ong pia ~ MUC\nThupiangsa te in Khua muhna ong pia\nAdmin 9:43:00 PM Articles, Conference Pianna thu\n1. Taw Liat kammal-ii Context: Pr, Ngul Khua Pau(Sia Pau) in "Taw liak un" acih pen. 2003 kum January/February kipat lam hi. Amun pen Tahan A biakinn sung hi. Tua hunin M le C vai tawmtawm in gingta hi.UMM ah layte in 1987 lai-a ki organised Conference Planning Commitee zom kik uh hi.\nTua ciangin, MYUM in buaina om cih thu azak ciangin MYUM ulian pawlkhat Seminar kawm in UMM paisak hi. Tua laitak in MYUM lamte in thugenna nei uh-a, Pr. Pau zong MYUM lamte in cial uh hi.\nTua lai-ah ATI sang kikhak vai khawng kidong uh ci, MYUM/UMM lamate in thei kei ung ci uh ci. Tua ciang Pa Khen(Nang Khen) zong hehin, no thei lo nahih uh leh koi lai pan uite in ATI khak sak hiam cih dongin kici uh hi, ci.\nConference vai tawh kisai in bel Pr Muller Kyaw in bel Upper Chindwin teng Conference in la un ci. Layte in lakveve UMM bup ci uh dan in ki hoho uh ci.\nTua sungah Negative in Conference ngahzolo ding cih zong ging sak uh hih tuak. Tua thu tampite comment in thu agenna ah, Pr Pau in, Zomite in Dekte taw liak un acih leh zong liah suk lel ding hi, cin kammal zang hi ci hi. Acihnopna ah Amau cih bangbang asuk ato in mang leng met zaw ni acih na hi. Pr. Pau pen kammal zat asiam mahmah ahih mah bangin, hihkammal muibun lua hi. Hih kammal pen nidanglai Zomite lak ah, naupangte in ek tha leh "Ciuh---ciuh----!" ci in ui kisam-a naupang taw-a ekbangteng pen ui in kiliak sah hi. Tua dan kammal azang ahi hi.\nTua dan hi leh Zomite adingin Human Dignity a om nawnlo suak ding hi.\n2. 1987-2006 UMM Khimzin tawh kisai:\nHih sunga ibuaina pen Khimzin cih kam mal i zang hi. Ahizongin mihingte khimziin pen Pasian in khuavaak a laknuam ahihman zong hi thei zel zaw hi:\nMYUM/UMM buaina pen doctrinal buaina hilo mah hi. Tua sungah Administrator le Lay cih group nih ong om hi. Lay lam panin Conference deihin hoihtakin ngeen uh hi. Administrator lampan-in trick tuamtuam zangin langpan, susia den hi. Atawpna ah PAWLPI LANGPANG/PASIAN LANGPANG, GC/DIVISION/UNION/MISSION tawh kizomlo, GUPNA NGAHLO DINGTE ci-in Conference deihte mawh paih-in Anti-Christ nangawn ci phial lianguh hi.\nTua ban-ah Mission uliante in Thukhen zumte ah sumtampi bei, neihgil Sanpya Huang langkhat zuak, mimal tungah sum kidong, Zuauphuak-in Teti ding lai bawltawm liangin Conference deihte Thukhen zum ah khia uh hi.\nHih dan-a ngaihsutna in MYUM sunga makaite le siate-ii theology pomdan aniam mahmahna ong dawk sak hi. Bangte Pasian langpanna hi-a, bang cite Anti-Christ hiam cih zong atello dinmun ah i omkik tawh kibanghi.\nGC, Division, Union tawh kizopna lam citak bilbel napi hangin, Pasian tawh kizopna mangngilhin, Thukhen zum-a zatding Zuau Lai(Tettii Laidal) bawltawm uh hi. Hih in Thukham icihcih hang Thukham azuilo ngentang bulom hihna lak hi.\nThukhen zum lam ah kikhiat denna in MYUM sungah Grace, Reconciliation, le Forgiveness ahi Pasian zia letongte kimang ngilhin, Thumanna Justice cih khat bek ultung sak uh hi. Tua in Grace mangngilhin, Legalism tun hi.Legalism in Pasian Itna le Hehpihna thuguipi mansuah sak hi.\n3. Asia sungpan ahoih lakdingte lakah:\na) Pr. Kyaw Balay, MYUM President in UMM-te Conference theih in ong pilsak cihi,\nb) 2003-2006 kikaal buaina sung panin, mipi theih ding athupi ah: Nidangin Zomi SDA tampi in Local Church, Section, Union, Division, GC, Pasian cin kizom diu-deu in ki ngaihsun hi. Tua kizom diu-deu sungah omlote gupna ngahlo ding dan in siapi tampi in gen uh hi.\nAhizongin, Lai Siangtho sungah, Organization(GC?Division/Union cihte) in gupna ong pialo hi, cilo hi, GC tawh kizopna pen gupna zonna hilo-a, nasep kipawlna bek hi, cih thumuhtelna ong guan hi.\nHih pen khalam ah Laisiangtho bulphuh-a khuavaak muhthakna(mitkeuhna)khantohna khat ahi hi.\nc) MYUM le MUC kumpi zum ah kikhia in thu kinei uh hi. Kilem dingin MUC in a kut hangin MYUM lamte utlo hi. MYUM makaipite in Zuau phuakin laidal atuh bawltawm in thukhen zum ah MYUM in thu zawh sawm uh hi. MYUM sep peuhpeuh, GC tawh kizop manin, a man den dingin(Infallible) mitampi in ngaih sun hi. Ahihhangin mitampi mah in tua bangin ngaihsun nawnlo hi..\nHih pen khantohna khat ahi hi.\nd) Zomi SDA sungah "Tawliak lungsim"(Pr. NK Pau kammal zat) or "sila lungsim(Dr, Lianpu kamzat ngei) pan eile ei Pasian bel-in kimuanna lungsim ong kibehlap hi. Hihpen organization tawh kisai-a ipicinna khat ahi hi. Ei le ei kimuanna lungsim neih manin midang tawh kipawltheilo ding cihna hituan lo hi.\nGentehna: Mission sungah na kasep lai-in, katate anu tawh inn ah om den hi. Kinusia ngeilo hi. Tan 10, college tungta uh hi. Anu zin, kei zin khia. Amau bek nusiat kul. Kinusai ngeilo uh ahihmanin amau le amau ding theilo uh hi(lungsim neu den hi) Katanu neupen bang lungleeng lua ahih manin, anuno kiang va hawh in, anuno tawl khat en gega-in ciah kik hi. Alawmte kiangah "Ka nu ngailua ingh in, ka nu Lun va en ing, tun ka lungleen pha tuam" ci zen hi.\nTun bel nusia zel, Maymyo ah anuno khat kiangah Computer le Copy(meihtu Ku set) nasep huh in kha 2, 3 bang va om zela, lung leeng nawnlo hi. Nu le Pa khualzin leh zong inn ah akisamteng na semthei ta uh hi.\nZomite zong midangte tungah kinga,(tawliak---muibun mahmah napi kammal khumlo), bel den hihang. Tun M le C buai ciang C teng tuam om. GC/SSD cihte beltheilo(Union in khak). Abelh dinguh Pasian bek om ta. Pasian muang in kalsuan, Goliat tawh akibang MYUM in doden thapai napi, Pasian huhna tawh tun kum 10 vaal nungta zo.\nHih in Gupna le kipawlna pen Pasian tung bekah kinga ding cih ong lahna hi-a, "taw liahna"/sila lungsim" pan suahtakna lungsim khat ahi hi. Tua bang ciangin i dinmun, i masuan le vai khem peuh masuan neihna kiphawk theina ong om in leadership role vive ah ding kisinna hi pah hi.\nHih pen leadership lama ikhantohn pawl khat hi.\nHih apiangsa tungpan Lesson ilak dingte pen,\nMimal khat ciat le Pasian kizopna pen Organization imuan sang thupi zaw ahihna, Organization pen nasepkhop thahat nadingin thupi ahihhangin Gupna ngah nading lampi hilo cih thuman muhtel ding kisam hi.\nLeitungah akhial ngeilo, akitawng ngeilo omlo-a, tua bang buaina a om ciang, kihokhawm, kikum, kilem, kipumkhat cih kalsuanziate pen Pasian zia le tong hi-a, makaite in zong zatsiam ding athupi hi.\nPawlpi pen Khavai hi-a vai/buai aomciangin Company nasep bangin Legalism bek kizang theilo-a Pasian zia i et kul hi.---Pasian zia pen Law and Grace(Justice and mercy kiss each other Ps 85:10) hi-a, hih thukhunpi i zat thei ding thupi ding ahi hi.\nZomi SDA sungah M le C om hangin Upna le deihna kibang hi. Tua manin, dawi le kau gimneih bangin ki muhkhialna pen akha vai hetlo ahilamtak i telsiam ding kisam ding hi.\nMimal khat/angsung khualna le minpha zonna le maivilna-in i minamte lang-ah pangin i lehhek loh ding zong thupi mahmah ding hi. Kitelkhialnateng a bei theihna dingin apiangsa thuhoihlote pan lesson la-in mailam ah ipilvaang ding thupi ding hi.--Biakbuk thu SS Lesson ah isin hi--biakbuk pen Akikhensa Pasian le mihing kigawm kik nadinga Pasian gelna lampi thu vive ahi hi. Ih sin SS Lesson in ong zawh kei-a, izat theih kei leh i Lai Siangtho theihna a mawkna suak ding hi.\nThu le la mannai lo ahih manin, buaina hanga khantohna zong tuateng hi, cih ding kim nai lo ding hi.Khuadak lai ding kisam ding hi.\nKawlgam SDA Tangthu Retrospective le Prospective in a en den,


url: =Gullu vai le CNRWG leh kei kihelna :: ZOMI DAILY\nposted on 12 July 2018 at 3:21 pm Lomkholna: Liantuang, News, Zomi\nKumpi nasem hihna tawh 2006 kum in kawlpi ka tung hi. Kumpi na kasep kawmin minam vai, tangpi vai le lailam nasepnate ah siam kician ka neih loh hangin lawp takin in ka hanciam mahmah hi.\n2009 kum pawl pan kipan lawm le gualte tawh Myanma gam kikhelna thu le leitung thu omziate kikupna leh thugenna ka nei thei zel hi.\nMipite thanemna launa meidawite siksan in kumpi thuneite a kipan mi pawlkhatte in mipi ong nopneh theihloh nadingin mipi mahmah in ei kemcing ding upadi tuamtuamte, gammite pianken hamphatna le UNDRIP a kipan Right tuamtuam thei leng hoih ding hi cih ngaihsutna tawh hih theih zahzah in tua thute hopsawnna ka na zel uh hi.\nMipi tawh kikhawl in mapanna tampi a om hangin, hih lai ah gullu mual vai le kipawlna thu tomno cik khat ki tangko nuam hang.\n2% sang a tamzaw deihna\nI theihtek sa mah bangin ahunhun in gullu mual project pen kigenden thu khat hi a, 2012 kum ciangin zong Union thuneite phalna tawh China company khat in to ding cih thu ong om leuleu hi. Hih vai gullu mualkim a om khuamite tawh kikum in State gov ah thu dotna kinei hi. State thuneite in“ Union thuneite vaihawmna hi. Ei pau theih bangmah om lo ding hi. A thu minsa hi.Nasepna pan amet 2% pen Chin state in kingah ding hi. Hoih mahmah hi.” cih thu tawh kiciah kik hi.\nHih bangin State thuneite tawh kiho theihna dingin Gullu mualkim a khuamite tawh 2012 kum beikuan leh 2013 kipat lam, kha nih le lang sungin mipi tawh kimuh khopna 52 vei le khua makai lamte tawh kimuh khopna 29 vei kinei hi. Tua khawmpi le kimuh khop tungtawnin Hakha khua ah a kipai to pan ahi hi.\nHih hun sunga mapangpi pen Lawm Andrew Thatuang, Lawm Zam Thuam le Siamsinte tawh hi a, gampua a om u le nau akua maciat in sum le pai thu le la tawh kipangkhawm hi. Hih hun ciangciang pen kipawlna min cih bang kinei nailo hi. News tuamtuam te nasepna thute kihel den a, ahi zongin kipawlna min pen amau ut dandan in at lel uhi.\nAtunga I gen sa mah bangin hih thu pen Union vai le China gam tawh kisai thu ahih manin kawlpi sunga om mipi le kipawlna tuamtuam banah Chin state sunga mipite le gambup in mapan khop ding kisam ding hi cih ngaihsutna tawh Kawlpi Youth center ah kipawlna namkim, minam kim le khangno upa a kim theithei sam in meeting pi khat kinei hi. Tua meeting ah thu om khempeuh ka gen uhi. Ko ngiahsutna ah tua bangin gen leng mipi sung pan hih vai ah a mapang ding apil a siam mi ong om lel ding hi ci in a lamen ka hi uhi.\nAhi zongin meeting ong kihel mipite in hih nasepna mapante hoih takin a kizop theihna in kipawlna khat om hen la, a sem a bawl ding pen no teng mah in ong hanciam toto mai un ci in tavuan ong leh piakkik zawsop hi. Kipawlna min dingin CNRWG cih min ong phuah sak uhi.\nGambup a lok movement\nCih nading dang om tua lo ahih manin tua hun a kipan Gullu vai ah mipite ong kinopneh luatloh nadingin CNRWG min tawh thaneih zah in mapang in kihanciam hi. Lunggulhna a lawhcin theihna dingin kipawlna, biakna minam le party tuamtuamte tawh ma kipang khawm hi. Ut le utloh thu hi lo hi.\nI theihsa tek mah bangin 2013 -2014 kim laitakin mipi movement tawh Myanma gam a kilok ziahziah sak pen thu thum om hi. Kachin gam a Mitsone tuibem thu, Monwa gei a sumngo khuk thu le Gullu nickel project vai cih ahi hi.\nHih hun sung kumpi thuneite tawh gal le sa bangin kinawkna kitalsikna, China company le ama naseppih te twh zawhngeu le zusa bangin kizandelhna gen zawh loh in tam hi.\nMat le hen tuahna ding thu om zel a, lawm le gual tungtawnin Pasian in kepna hangin kolbulh khaukhitna om loin maban a kisemsem thei ahi hi.\nGamsung gampua mapan khopna\nGamsung gampua ma kipangkhawm banah kipawlna namkim le minamkim tawh kithukhat in I diankhop ciangin Union government in a thu om zia damdam in ong khel toto hi.2014 Agust kha a kibawl Union parliament ah “ Gullu vai ah mipi tawh hoih tak kiho limna kician om masa loin bangmah kisem lo ding hi” ci in tangkona ong nei demdam hi. Hih ciang atun nadingin gamsung bek hi loin gamtuamtuam a om Zomi u le naute in sum le pai ban ah China kumpi kizopna zumte ah lungphona nakpi takin a kineih man zong ahi hi.\nMipi movement nam thum lakah nuntakna bei lawhlo, sisan naisan luangloin mipi deihna ciang a tungzo pen Gullu vai bek om a, Monwa sumngo khuk vai le Kachin mitsone vaite ah mipi a si a liam tampi om banah tu ni dongciang buaina kizomzom lai hi.\nHih vaite khempeuh ah minam tampi kipawlna tampi tawh kisem khawm a, ei Zomi sungah kikholhpihdiak tampi lakah Siapi Tuanno, Cosmo Zakhai, Sai Thangpi, U Mungno ( Thangsuanmung ), U Micheal Suantak,Khual Suante, U Cinpu( Will computer ), Sia Thang Van Lian, U Khai ( Chin gate ), u Nangno,,Pa Loh Lam Mung, Dr Siambawi, Ampi, Palian ( pawngku), Biamung, Pautawi, Kamkhancin, Haunu, Mimoo, Khaipau, Sutpi, Lawm Andrew Thatuang, Zam Thuamte banah Siamsin makai peuhpeuh leh ZYA in kisapna munmun ah ahunhun in ong dinpih lianlian hi. ( ka phawk vatloh adang tampi om lai hi)\nKidin khawl theilo\nGullu vai ah mipi thu thupi bawlna a om hangin tua hun sung mah in Chin state ah leitang vai, leisung sumpiang vai tuamtuam tampi ong om kawikawi leuleu hi. Tua vaite ah zong mapang dingin amun amual a om mipite in CNRWG mah ong bulphuh leuleu uhi. Ei vai manta hi ci in ong kinusia ziau theilo dinmun ahih manin mapanna pawlkhat kinei toto hi.\n2015 kum kipatlam ciangin Leitang vai leisung sumpiang vaite ah thukhun gina khat nei leng hih bang buaina nengnengte tampi ong kiam pah ding hi cih ngaihsutna tawh Chin state ading mipi le CSOs te deih Policy Draft khat neih zawh ding kihanciam sawm leuleu hi.\nNGO tawh maban kizom\nChin state ading leitang vai leisungsum piang vaite ah policy draft neih zawh ding lunggulhna a om hangin sum le pai ding hamsatna lianpi ong om hi. Tua bang hun laitakin Sia Lianpu ( Ar Yone Oo ) tawh kizom kha in ama deihsakna tawh NGO kum 3 project khat kingah in tua project bel in Chin state ading policy draft zong kibawl kawmkawm pah hi.\nPolicy draft pen 2017 sungin kizo a State speaker le kumpi thunei ban ah MP te kiang leh mipi tungah tangko na zong kinei khin hi.\nHoih tak kimahial thei\nGullu vai, Policy draft vaite kizo ta a, NGO Project zong tu kum in a bei hi ta hi. Ahi zongin mipa ading kisapna om bangin abeisa hunte mah bangin hanciamin na kisemsem lai hi.\nProject tawh nasep sep kawmin Zogam ading thasan pawlkhat\n1-State ading leitang le leisung sumpiang vai policy draft kibawl zo\n2-Tedim, Tonzang, Cikha huam ah mi 1200 tawh thusinna hoihtak kinei\n3-2015-2018 sung hausa upa pan kipan Chief minister dongah ulian 190 val tungah mipi tangin thugenna kinei\n4-Gamgi vai le development lam tawh kisai mipi le kumpi thuneite zattheih ding laibu nam 3 kibawl\n5-2015 kum dongtuakte ading panpihna sum teng 5400 val kizong zo\n6-State level vai tuamtuamte CSOs min tawh ma kipang kawikawi\n7- Thu hamsa pawlkhat ah mipi palai hi zel kumpi palai hi zel in thu lemtuahin ma kipang hi.\nCih te banah mipi adingin vai lian vai thupi mun tampi ah Pasian hehpihna tawh thuk takin makipang thei zel hi.\n2012 pan kipan in Gullu mual vai ah mipite lung kihual takin ma kipang khawm in lawhcinna tampi zong kingah hi. Gullu mual vai le Zogam leitang vaite ah thaneih zah in kihanciam ahih manin minam vai nasepna dangdangte ah lungsim om bangin ma kipang zolo mai hi. Tu in gullu vai le leitang vaite pawlkhat ki mahial thei ta ahih manin mai lam ah mipi tawh khut kilenin sep theih bangbang sem khawm toto nuam hang cih ki tangko nuam hang. Lian Tuang\nPrevious: Update: Japan gamsung guahtui tamluatna hangin misi 199 phatota, amangcipzong mi 60 bang phalai\nNext: Rih – Tedim Road India & Myanmar (ASEAN) Highway pi ~ Dr. Dongno


url: =Kiteelna a thupizia le Zogam voter te' lam-etna | Tongsan\nby Benjamin Mung Sian Kim\nMipi hong uk ding kumpi mipi’ teel theihna pen Democracy gamte’ ngah hamphatna (rights) lak ah a lian pen khat hi cileng kikhiallo ding hi. Kum zalom tampi sung ih teel loh kumpinu / kumpipa a ding in gammi te in gaal kizo in kisih lawh hi. Gammite pen kumpinu / pa ading in tulai mit tawh en leng sal dinmun ciangbek himawk hi. Piancit te’ kumpi Louis XIV in, “Kei ngiat mahmah pen gam hi’ng” na ci ngei hi. Hun hong pai toto a, kum zalom 17-18 kim hong tun ciangin Europe gam panin Enlightenment a kici biakna akipan gam ki-ukna, science lephilosophy cihte khempeuh ah mitkeuhna / mit khuavaakna kingah a, kumpite’ vanzat khat in kingaihsutna pan kumpite pen mipite akeem a cing ding le mipi’ phattuamna semding hizaw hi cih ngaihsutna hong piangkhia hi. Hih ngaihsutna hong taksuah theih nading in revolutions kici mipi’ teelloh a thumaanlokumpite langdona leitung mun tuamtuam ah hong piang ziahziah in si le nai tampi kisuah khit teh participatory democracy a kici mipi’ thuneihna tawh gam ki-ukna hong piang khia pan hi.\nI Kawlgam zongah abeisa hun lai in mee i khiattheih sam hangin, a result maan i ngah kha kei hi. 2015 kiteelpi ciang dong launa le lunghiangna tawh i pia lai hi. Tu taktak ciang ahih leh mipi te zong MP te tawh kibang in kilawp thei mahmah a, gam le minam kivei tek hi. I vei dan leh i veizia kibanglo ahih manin party tuamtuam ah i kikhen hi. Pawkhatte in party lo tawh independent in hong demsawm uh hi. Tua pen multi-party system i hamphatna hi a, a sia hi hetlo hi. I phawkding thukhat in kiteelna hong man ciangin i meetangte pen Gambup Innpi ah tutna in hong kilaih ding ahih manin beh, khua, awkaih, tanau vai le tawmkha hamphat pakna ding cihte siiksan in mee i piakkhak loh ding thupi hi. Hong vei takpi ding le hong vei bangin a semzo takpi ding makaite i teelsiam ding thupi ding hi.\nCovid19 hangin suakta takin campaign kibawl zolo ahih manin makai demding te’ haksatna mipite in hong theihpih uh hi. Pasian leh mipi in hong thukimpih in gualzawhna hong ngah makaite tungah mipi in lametna tampi kinei hi. Covid-19 hangin mipite lungsim lam hita le sum le paai le pilna zonnate ah kilungkham mahmah tek ahih manin hong gualzo makaite’ thapiakna kizanuam mahmah ding hi. Mipi ading in gambup innpi ah thu hong sunsakzo ding banah, ahun hunin social media platform pan ahi zongin mipi tungah tha hong pia tawntung ding makai ki-lamen mahmah hi.\nHih thute banah i gamle minam dinmun siiksan in hih thuthum hong sem dingin makaite mipi in hong lamen mahmah hi:\nKhantohna: Modernization theorists te’ genna ah Gam khat pen democracy diktak asuah theih nading in nisim nuntakna ah zawn luatna (low income level) pan cih theih zawk deuhna (middle class level) ah hong kahtoh loh phamawh hi ci hi. Mipite tawm hong cithei limlim le amau’ vanle nate a kem cing dingin democracy thumei letpite hong lunggulh ding uh hi ci hi.\nKhantoh nading sem kawmin democracy diktak ngahtheih nading in gamsung daihna ding constitution puah phatnate le gamvai kikupna tuamtuamte ah nakpi takin hanciam loh phamawh hi.\nDemocracy diktak ngahpeuh le hang federal ngahhak nawnlo ding hi.\nPolitical scientists ten a genna vuah democracy pen federal ngah nading in a kisam masa prerequisite khat hi ci uh hi. Tua hi a, democracy diktak ngah masalo, 2008 Constitution puah masa lopi in democracy federal i lamsawm pen a piangthei mah dim cih ngaihsutna hong om hi. Ahi zongin, aki ciangtan septheihna sung pan a piangthei sunsun hong sem dingin makaite mipi in hong lamen hi.\nBenjamin Mung Sian Kim\nThanuamte'n A Deihna Ngah Hi


url: =Malaysia, Terengganu sungah Operasi 10 vei kibawl in mi 47 kiman, Myanmar 5 kihel :: ZOMI DAILY\nposted on 20 May 2017 at 11:56 pm UTC+9:30 Lomkholna: Malaysia, Myanmar, News, Sawltak, World\nMalaysia, Terengganu State sung aom Marang leh Dungun khuasung muntuamtuam ah Operasi 10 vei kibawl in mi 47 kiman cih NST pan kiza hi. Thursday ni in gamdangmi te innsaapna munte leh nasepna Restaurants te ah Operasi (Operation) abawl kawikawi uh ahihi.\nAkiman mi 47 lakah numei 3 kihel a, kum 21 panin kum 50 kikal vive ahi uhhi. Malaysia gamsung ah omtheih nadingin Permit kician aneilo “illegal immigrants” vive hi uh a, Myanmar, Vietnam, Indonesia, Thailand cihbangin gamtuamtuampan ahi uhhi.\nAkiman tepen innlamna ah nasem “Construction Workers” pawlkhat leh ansai ah anhuan “Cooks” asem vive hizaw uhhi ci’n State Immigration Department enforcement chief Mohd Muda in genkhia hi.\nAmat khempeuh uh avek in Hulu Terengganu aom Ajil Detention Center ah kipuakphot a, tuapan in thusitna kibawlding cihi.\nImmigration Officer pa’n agenkhiatna ah hih Operasi pen Enforcement Officers mi 18 takin nai 11 valsung kizomin abawlsuak uh ahihi. Nitaklam 5pm in Restaurant khatpan kipan in, zingsang 5am hunin mansiangpan cihi.\nRelated: Malaysia thongsung ah Refugee asi tam cih kipulakkhia ahih manin thunei te’n kancianding\nTerengganu State sung Operasi pan akiman lakah Myanmar gammi Restaurant ah asem mi 5 kihel uh cih kiza hi. ZD Sawltak #zomidaily\nPrevious: President Trump gampualam zinkhiat kipanta: Saudi Arabia\nNext: Johor ah mawtaw tuahsia in “Johor Royal Family” sungpan papi khatsi, atanu liam


url: =Thuthak Tomkimcing 20 Nov 2014 :: ZOMI DAILY\nposted on 21 November 2014 at 9:03 am Lomkholna: Hauthang, Myanmar, News, World, Zomi\nA. Zogam pan Ngalsa, Sakhi sate tawilang te Kyats 5000/\nZogam pan gamsa ahi Ngalsa, Sakhi sa cih te Tahan -Kalay ah kideih mahmah a, Amul kiatloh in kizuak thei zelzel hi. Amul kila khia, kikiat leh Bangsa cih kitheilo ahihi. Tulaitak in Ngalsa leh Sakhi sa te tawikhat tulsawm man in Zolia te’n zuak suk thei zelzel uh hi. Khuakhal ta hih man in Sabeng nuam te ading in nitak gamvak uk te’n khua hun nuam mahmah ta cihi.\nB. Zofa Global Unity Khawmpi ah Palik tam\nZofa Global Unity khawmpi Rih ah nasia tak in kibawl hunlaitak hi a Mizoram pan in Mualkawi leh Zokhuathar kikal teng ah India Police te tam tak Duty uh hi. Mizo lamte in zu duh theih mahmah ahi man zuzuak Kawlgam lam te’n kikhawng mahmah cihi. Champhai pan in Khawmpi sim te kileh uh ahih man in Zu kipuaktoh ding police in check den cih kiza hi.\nC. Zolai Tongdot bu Kileithei tading.\nMinam khat in adin sawm Zomi te ading in akul leh aki tangsam ahi minam Lai neih na thu Pu Kam Lian in U Khine tungah agen khiatna leh Zomi Forum pan minam khat ading Minam lai neihloh pha mawh ahih na thu Zomi mipil miciim te in gen khiatna aneih ban ah’ Leitung ah Zomi nam te in ilah khiat ding,Lai minam lai thei kei ta leng nei ung cih theih ding in, Minam lai akemcing Laipian biakna pan in Laipian Siamsin khangno te in malkhat Kamkhat leh Malngawm Lai mal te Leitung minam tuamtuam tetung ah lah khiat ding Zomi nam lai Zolai tongdot bu hong bawl khia ta uh hi. Tu in asawtlo in Tedim khuapi Laipian zum leh ZDF zumte ah kileithei ding cih kiza hi. Bukhat bangzah cih hong theisak nalo hi.\nD. Gangaw- Hakha Mawtaw kibungh.\nPalee pan Gangawm Hakha azinto ding Misubishi 9A/ 5228 Pa Thawng Pui in 18 Nov2014 zinglam daak 11 ahawl amai lam pei kitam in awntaal a, hawknguam sung kidesn suk kibungh hi. Atua mun ah Mawtaw Thawng Pui leh anungzui A Muan si pah uh cihi. Amun ah Gangaw Palik te’n vadelh uh hi.\nPrevious: Etteh huai mite na sepna leh Zomi numei te\nNext: Bawlung Siam Zidane le Khedap Thu ~ Khat Thang\nMalaysia gamsung Operasi kipanta, zankhatthu in mi 229 kimankhin\nArticle 261 vai Hot


url: =LESSON 9 MAY 21-27 JACOB ZUAUPUAKPA ~ MUC\nLESSON 9 MAY 21-27 JACOB ZUAUPUAKPA\nTu Kaal Sung Sim Ding: Pian. 25:21-34, Pian. 28:10- 22, Pian. 11:1-9, Pian.29:1-30, Pian. 30:25-32.\nKAMNGAH: “Isaac in Esau dawngin, “En in, amah nangma’ topa-in ka bawl khin a, a sanggamte khempeuh ama tungah nasemin ka pia khin a, an le leenggahzu tawh amah ka hingsak hi. Tua ahih ciangin ka ta aw, nang a dingin bang hih thei nawn ding ka hi hiam?” a ci hi.” Pian. 27: 36\nTu-in Isaac innkuan thu i kikum ding hi. Isaac in a lamdang tapa hi. Pasian kamciam a tangtunna khanggui masate lakah Isaac kihel hi. Ama thu kipatna in thu hoih pha lo hi. Jacob tapate’n a pa gamh luah ding va-in amau unau sungah kilangneihna hong piang hi (Pian. 27). Jacob in a pa khemin a sanggampa luah ding gamh, thupha a suhkhiatsak ahih manin innphual panin galtai-in aom hi. A taina lampi-ah Bethel munah Pasian in maituah hi (Pian. 28:10-22). Tua akipan Jacob in a zuaukhemna thaman thuak a kipan hi. A zi dingin Rachel thalawha ahih hangin a ngah taktak pen au nu Leah hi mawk hi (Pian. 29), Rachel a ngah nadingin kum 14 sung tawntung nasemin a om hi.\nTua bangin gimpi-in a nasepna-ah Jacob in Pasian thupha a sang kha veve hi. Galtai-in a omna mun panin zong tapa sawm le nih a nei hi; Pasian in ama neihsa a pungsak hi. Tua hi-in hih tangthu sungah a piang bangbang i theihsa hi mah taleh, mihing in thaneemna tawh kidimin kicinlohna tawh nungta hi mah taleh, Pasian in lampi tuamtuam zangin a kamciamte a tangtungsak hi.\nJACOB LEH ESAU\nPian. 25:21-34 sim in. Jacob le Esau nunzia enkak in. Jacob in Isaac tung panin thupha a ngah nadingin bang phatnate nei ahi hiam?\nA nu sung mah panin a unau-un kilangneih khin uh hi. Jacob le Esau in kibang lo uh hi. Esau in saben uk khat hi-in Jacob in ahihleh cinghkaam mi khat hi-in inn pua pial lua khol lo hi. Hebrew tawh kigelhna-ah “tam” kizangin a khiatna in “migi” cihna hi. Hih kammal in Noah le Job nunzia pulaak hi. Jacob in paubang lo hi (Job 8:20) Noah in kicinna tawh (Pian. 6:9) a nungta mi khat hi.\nAmau kibatlohna in amau nunzia mahmah in apulaak hi (Pian. 27:1-28:5). Esau in a gamkuanna panin gilkialsa-in inn hong ciah hi. Jacob in a pa adingin “lentils” a huansak hi. Esau adingin thakhatin nek theihpah dingin a mai-ah an lim le mehlimte a kikoih hi. “Tuni” (Pian. 25: 31) cih thu in mailam hunah a ngah ding gamh luah sangin thupi zaw-in hong hilh hi. (Heb.16, 17). “Abraham tungah a kipia kamciam in Isaac le Rebekah in amu thei uh hi. Amaute in deihna lianpi le lametna tawh a en uh hi. Esau le Jacob tunga kipia kamciam in kibang hi. Amaute tungah hih kamciamte hilhna a ngah uh hi. Tua kamciamte in leitung hauhna bek hi lo-in vantung hong naihna zong kihel hi. Tua kamciam a ngah mi in siampi innkuan sungah a kihel hi; leitung Honpa innkuanpih khat a suak thei hi.” Ellen G. White, Patriarchs and Prophets, 177.18\nJacob in a sanggampa tawh kibatlohna nei uh hi. Mailam hunah a ngah ding thupha in a thupi bel ahi hi. Ahi zongin a nung ciangin a nu kantelna nuai-ah (Pian. 27), Jacob in kilangtang le ngimna nei tak tawh a pa a khem hi. Topa min suangin zuau a phuak ngam hi. (Pian. 27:20). Zuau genna guam thuk sungah a tung hi. Jacob in hih a lauhuai zuau khemna sung a tung hi. Amah in na khempeuh a hoihin a bawl a sem hi. Zuau thaman in cikziathuai mahmah hi. Inn kuan sungah siatna a behlap hong suak hi.\nJacob in thu hoih deih hi; a manpha nate deih hi; tua pen a deihhuai hi lo hiam? A sanggampa lungsim puak tawh kilehbulh hi. Ahi zongin tua thu hoih thuphate zuaugenna tawh ngah dingin a hanciam hi. Thu hoih ngah nadingin koi bangin siatna thaang pelh thei ding i hiam?\nJacob in a pa thupha khempeuh ngah khin hi cih thu Esau in a theih khit phetin a sanggampa khemna thuak kha ahihlam a thei hi. (Pian. 27:36); hih thu hangin a sanggampa a thatnuam hi (Pian. 27:42). Rebekah in lunghimawhin ata nihte tungah a tun loh nadingin hih siatna dal ding a ngaihsun hi. (Pian. 27:45). Tua hi-in Isaac panpihna tawh Jacob in a innkuanpihte kiangah galtai dingin a sawl hi. (Pian. 28:5; 27:43). A galtai-na lampi-ah Jacob in a mangmuh sungah Pasian tawh a kimu hi. Tua mun pen Bethel, Pasian inn hi, ci-in min a phuak hi. Hih munah Jacob in kamciam a pia hi.\nPian. 28:10-22 sim in. Pian. 11:1-9 tawh enkak in. Koi bangin Bethel in Babel tawh kilamdang hiam? Pasian tawh i kizopna-ah Jacob tung panin bang nuntakpih ding om hiam? Bethel a Jacob thuakkhak thu le Babel mite nunzia in bang hong hilh hiam?\nJacob in a mang sungah Pasian tawh a kizom kahlei khat a mu hi. Hebrew laimal “natsav”cih a khiatna in “ Kikoih” “ kipan” cih khiatna nei hi. (Pian 28:12) Topa in Jacob a ompih hi. (Pian 28:1); tua kahlei in Topa hi, ci nuam ahi hi. Kahlei in Babel bangmahin vantung dong a banto hi. Babel Tausang bangmahin tua kahlai in vantung kongkhak a banto hi. Babel Tausang in gamtatna tawh Pasian maipah muhsawm hi. Bethel in mihing tawh hong kizopna dingin Pasian mahmah in leitungah hong kumsuk hi. Suangtum khat lukhamin nei-in tua suang tungah sathau a bua suk hi. Tua in El, Pasian inn limcing hi (Pian. 28:17); biakbuk, biakinn,\nPasian in a mite a hotkhiatna mun phualpi limcing hi. Jacob in a telzawh loh a lamdang thu a tuak hi. Tua thute a kimu thei, a kilawng thei nate tawh a dawntuah nuam hi. Tua manin Jacob in Topa tungah sawmah khat a pia hi. Pasian thupha a ngahnopna lungsim tawh a piak hi lo-in Pasian piak thuphate hangin a lungdamna a pulaak hi zaw hi. Israel minam hong khankhiatma-in sawmah khat piakna om khin ahihna i mu thei hi.\nPian 28:11 sim in. Nong piaksa khempeuh panin sawmah khat a pia hi. (Pian. 28:22 ). Jacob pulaak thute panin bang thute nuntakpih ding i hiam?\nZUAU PUAKPA IN KHEM THUAK\nPian. 29:1-30 sim in Koi bangin le bang hangin Pasian in Laban mi khemna phal hi ding hiam? Jacob in bang thu manpha ngah hi ding hiam?\nJacob in a khualzinna-ah a muh masak pen in suangtum khat hi. Bethel muna a lukham suangtum phawkkik-khangel ding hi. Tua suangtum in Pasian ompihna limcing hi. (Pian. 28:18, 19). Tua suangtum mah tawh a tawpna-ah Jacob in Rachel tawh kimuh theihna a ngahna hong suak hi. Jacob in Rachel tuucingte hong pai-in a tuute tuipia dingin nasemte kiangah Tuikhuk kisitna suangpek hemkhia dingin a sawl hi. Amaute in Jacob sawlna nial uh ahih manin Jacob mahmah in tua\nsuangpek a lakkhiatsak hi (Pian.29:11). Rachel in a innah ciahkikin a thupiang khempeuh a pulaak hi. Jacob le Rachel kimuhkhop masakna in thu hoih hi. “Jacob in Rachel it hi.” (Pian. 29:18), Tua ahih manin Rachel a ngah nadingin Laban in kum sagih nasemlai dingin a sawl ciangin Jacob in hamsa sa lo hi. Tua kum sagih sung pen “ Ni tawmno khat bekin a ngaihsun hi. (Pian.29:20).\nAhi zongin kum sagih a cin ciangin kiteen ni nitakin Jacob in khem thuak hi. A gei-ah Rachel u nu hong lum mawk hi. Hih thu hangin Jacob a heh suak mahmah hi. Laban in tua bang danin a piang dingmahin a geelkholh a hi hi. Jacob in “khemna” cih kammal bul zangkik hi (Pian.29:25) Tua kammal mah Jacob in a pa le a sanggampa tungah a lungsim puak a kipulaakna-ah kizang hi. (Pian. 27:35).\nHih thu-ah “lex talionis” (thuhkikna thukham ) mittang khat ading mittang khat, ha tang khat ading ha tang khat cih thukham hong dawkkik hi, cih thei hi. (Pai.21:24; Pian. 9:6 tawh enkak in), a khial mi khat in a khialh mipa mi nu tungah mawh puak nei hi. Jacob in zong zuau a phuakna hangin amah mah in zong khemthuak hi.\nTu-in Jacob in khemthuak ahihlam kiphawk a, khemthuak mite omzia a thei hi. Pasian in zuau phuak Jacob a thuhilhna-ah Laban tungtawnin thu a hilh hi; tu-in Jacob in khemthuak mi phut khak amahmah in a phu kha ta hi (Pian. 27:12) Tua hangin Jacob in Laban tungah “bang hangin hong khem na hi hiam? ci-in thu dong hi. (Pian. 29:25), khemna pen man lo ahihlam amahmah in a theita hi.\nJacob in khem thuak hi mah taleh amah mah in mi khempa khat ahi hi. A man lo pi thu khat na thuakna-ah koi bangin Pasian muang veve ding na hiam? A phadiakin thuman lo mi in hamphatna ngahin a man mi in gim a thuak ciangin koi bangin thumanna pom veve ding na hi hiam?\nINNKUAN PANIN THUPHA\nJacob in galtai-in a om hun kum sagih sung pen lungkhamna tawh kidim hi. Ahi zongin hih kum sagih sung mahin Jacob in thupha tampi, gah tampi a gah veve hi. Tapa sawm le nih a nei hi. Upna pate hong piankhiatna hong suak thei hi. Pian. 25 sunga thute in Jacob tangthu bulphuhin a kipatna-ah Topa in Leah le Rachel naubu honsak hi, cih thu tawh thupatna le thukhupna ah zong kimu thei hi. (Pian. 29:31) le Rachel (Pian.30:22). Tua thu a pulaakna-ah nausuahna thu zong kihel hamtang hi. Hih nausuahnate in Pasian kamciam a tangtunna amuhna hong suak hi.\nPian. 29:31-30:22 sim in. Tuni tuhunah koi bangin tua thute i nuntakpih ding hiam?\nPasian in Leah naubu honsakin tapa Reuben a nei hi. Hih min a khiatna in “ra’ah” kammal kihelin akhiatna in “mu” cihna hi. Leah in Jacob itna ngah lo ahihna Pasian in a mu hi. (Pian. 29:31), a gim a thuaknate hangin Pasian in tapa khat a guan hi. Tua banah Leah in tapa dang khat zong nei-in a min Simeon a phuak hi; a khiatna in “Shama” cihna hi-in “za” cihna hi. Ama thuak gimna lungzinnate Pasian in za hi, ciha pulaak hi. Tua bang mahin Pasian in Hagar thuumna tau-nate a za hi. (Pian. 29:33).\nLeah tapa “Simeon” in a min zui-in Hagar tapa “Ishmael,” tawh nungta khawm uh hi. Ishmael a khiatna in “Pasian in hong za ding hi” cihna hi (Pian. 16:11). Leah in a ta tumpen Judah ci-in minphuak a, a khiatna in “Pasian min phat” cihna hi. Leah in a thuak gimnate le angah thuphate a pulaak nawn kei hi. Amah in Pasian bekmah mitsuanin nei ahih manin Pasian min phat ding le Ama hehpihna sungah nuntak ding a ngaihsunta hi. Leah in ta nei nawn lo-in aom ciangin Pasian in Rachel phawkin a naubu a honsak hi (Pian. 30:22). Itna ngah Rachel in nau a neih nadingin kum sagih a ngak hi. Jacob tawh a kiteen khit zawh kum 14 ciangin tapa\nkhat anei hi.(Pian. 29:18, 27 le Pian. 30:25 simkak in). Tu-in ta suakin a min Joseph a phuak hi. A khiatna in Topa in ka thuak gimna dahnate hong lakkhiatsakin, a dang tapa khat hong pia hi. (Pian.30:23, 24). Amaute nuntakna sungah khialhna tawh kipelh lo uh hi mah taleh Pasian in amaute tungah nasemlai veve hi, cih kimu hi. Pasian in amaute siatna hoihlohnate a awlmawh lo hi lo hi. Abraham suan le khak in Pasian deihna akilangsak ding uh hi.\nMihing in gina lo hi mah taleh Pasian in bangci bang lampi tawh vantung le leitungah Ama deihna kicingsak hiam?\nHih thupiang in Jacob in a pa tungah zuau a genna le khemna tawh a sanggampa gamh luah dingteng a suhsak hi. Jacob in a gamh luah ding pen Isaac mah hi, cih a thei hi. Jacob in a sungpa khem thuak ahihlam a thei hi. Jacob in lungduai takin thuakin a thukkik kei hi. Thukkik nuam hileh thuk kik thei a, langpan nuam hi leh zong a langpan thei hi. Ahi zongin tua bangin a gamta kei hi. Laban nget bang a mang lel hi. Thuman lo tawh nasepna amah mah in zong a thuakkha hi. Bang bang ahi zongin Rachel ta masa Joseph a suah ciangin Jacob in Laban adingin a sepna kum sawm le li cing khin hi. (Pian. 30:26) Tua hi-in Laban nusia-in Khapsa Leitang zuan dingin a ngaihsun hi. Ahi zongin Jacob in a innkuanpihte adingin lunghimawhna lianpi anei hi (Pian. 30:30).\nPian. 30:25-32 sim in. Bang thupiang om hiam? Jacob in koi bangin ngaihsun hiam? Laban in koi bangin dawngkik hiam?\nJacob adingin hun saupi a mawk bei tawh kibang hi. Inn panin paikhia-in a zi ding zongin a om hi. Ama gam hi lo mun khatah hih bangin a om dingin ngaihsun kha ngei lo hi. Ahi zongin tua thupiangte hangin inn a ciah thei nai kei hi. Ahi zongin tu-in inn ciahkik dingin a khensatta hi. Bang hangin Jacob in khemna a thuak ciangin Laban nusia pah lo hi ding hiam? Jacob in nidang bang nawn lo-in kikhel khin hi kha ding hi; upna tawh nuntakna thei hi kha ding hi. Jacob in Pasian lamlahna ngak hi ding hi. Pasian in pai in ci-in a sawl ciangin a paikhiat sawm hi thei hi.\nPasian in Jacob tungah Bethel a Pasian ka hi, ci—in kilang hi. “A innkuanpihte tawh ciahkik dingin sawlna a ngah ciangin Jacob zong kithawi pahin a ciah hi(Pian.31:13). Abraham a kisapkhiat bang mahin, na innkuanpihte le na pianna leitang panin paikhia in, ci-in sapna a ngah bangin Jacob in sapna a ngah hi. (Pian. 12:1).\nA pai nadingin bang thu mu hiam? Tua thu in Laban lungsim puak bang pulaak hiam? (Pian.31:1, 2). “Jacob in hih mi huaihampa sawtpi pekin a nusiat ding hi. Ahi zongin Esau a kihtakna hangin a paikhia ngam kei hi. Ahi zongin tu-in Jacob in Laban khut nuai-a om suak ding pen lauhuai dinmun tung hi, cih thei ahih manin Laban kiang panin paikhia dingin a khensat hi.” Ellen G. White, Patriarchs and Prophets, 193. Tua hi-in Jacob in a innkuanpihte, a neihsa khempeuh tawh Laban kiang panin a paikhia uh hi.\nHih in Pasian in a mite tawh thuciamna kipat thakna lianpi khat hong suak hi.\nNgaihsutbeh Ding: Pasian in Jacob tel hi. amah in Pasian santham ding kicinna nei ahi kei hi. Ahi zongin Pasian hehpihna ngah ahih manin Pasian in Jacob tel hi zaw hi. Jacob in Pasian hehpihna a ngah hangin om mawkmawk lo hi. Hehpihna a ngah nadingin hanciam hi leh tua pen hehpihna hi nawn lo ding hi. Hehpihna hi keileh tua pen mihing hanciamna hi ding hi ( Rom. 4:1-5), mihing hanciamna le LUngdamna thu in kituak lo hi. A nungciangin Jacob in Pasian hehpihna a tel zaw semsem hi. Pasian sungah muanna nei-in upna tawh a nungta hi. Topa tungah a nuntakna khempeuh a ki-ap hi. Jacob tuahkhak thute in Topa a um mi citakte adingin thu hilhna lianpi khat hi. Midangte hanciamna tawh Pasian maipha ngah kha dingin kilamen kei in.\n“Jacob in zuaukhemna tawh gamh luah ding hanciam hi. Ahi zongin tua bang hi lo ahih manin lungkiatna lianpi a thuak hi. Na khempeuh supna bangin a ngaihsun hi. Pasian tawh akizopna, a inn tawh a kizopna le na khemppeuh in lungkiatna vivei a tun hi. Pasian in bang sem hiam? Pasian in Jacob cimawhin lamet bei-in om ahihna a mu hi. Pasian in Jacob lungkiatna a mu hi. Jacob in neihsa tampi tawh hong ciah kik ahihlam zong a thei hi. Tua bang nate tawh Pasian min phatna anei hi. A mang sunga khalei, Khrih limcing ahihna, amuh a kipan Pasian tungah a ki-ap zaw semsem hi. Amah in Pasian tawh a kizopna ah na khempeuh a suum ngam\nhi. Vantung Pasian in zong amah mu-in mawhna hangin kigamlatna khempeuh a hemkhia hi. Khrih in tua kigamlatna a hong naisak hi.\nEite in zong i ngakkawmin vantung i ngaklah hi. Koi bangin vantung i tung thei ding hiam? Lampi ka mu kei hi. Jacob in hih bangin a ngaihsun kha hi. Tua hi-in Pasian in Jacob tungah kahlei khat amu sak hi. Tua kahlei in vantung le leitung hong kizomsak Khrih limcing hi. Mi khat in tua kahlei tungah kahtoh sawm a, kahlei bul in leitungah kinga-in a dawnin vantungah kinga hi.” Ellen G. White Comments,The SDA Bible Commentary, vol. 1, p. 1095.\n1. Isaac, Rebekah, Jacob, Esau, Laban, Rachel, Leah, cih nunzia ngaihsun in. Zuau-na le khemna tawh kidim uh hi mah taleh amaute in Lai Siangtho sungah kihel thei uh hi. Hih thu in mihingte nunzia bang hong hilh hiam?\n2. Jacob tangthu na sim ciangin gamtat zia le tong sungah a khantohna le picinna koi bangin na mu thei hiam?\n3. Seventh-day Adventists thu-um mi khat i hihna tawh kizui-in Esau bangin gamh luah vai-in bang lauhuai thute thuak thei i hiam? Koi bangin Pasian itna tatsat lo-in nei-in ama hong piakte deihna nei thei ding i hiam?